
Jos oli koira kaunis, oli se viisaskin. Se harkitsi kaiken etukäteen 
ja teki elukaksi ihmeellisiä temppuja. Mistä se arvasi metsästyskauden 
alkamisen, kun se söi aina pari päivää ennen lupa-aikaa mahansa 
pullolleen, ja sitten ei palastakaan suostunut ottamaan, että olisi 
kevyempi laukata metsässä. Mistä se arvasi, eihän sillä ollut almanakkaa. 


Metsästyskoirana se oli lyömätön. Kun lintu joutui sen haukkuun, sai se 
samalla jättää hyvästit elämälle, sillä niin petollisen kiinnostava ja 
aistit turruttava oli Saken haukku. Lintu ei tiennyt tuon taivaallista 
metsästäjästä, vaan ammutti itsensä. Ja kaiken viljan koira se osasi 

myös olla. Siltä oli ammuttu jäniksiä, oravia, näätiä, saukkoja, kärppiä 

ja hirviä, luvalla ja ilman lupaa. 


Veikko Huovinen: Koirankynnen leikkaaja (1980) 

SUOMENPYSTYKORVAN JA JÄRJESTÖORGANISAATION HISTORIA 


Ch Nätti, ensimmäinen suomenpystykorvien muotovalio. 
Kuva: Suomenpystykorva 100 vuotta. 


1 SUOMENPYSTYKORVAN JA 
JÄRJESTÖORGANISAATION HISTORIA 


1.1 Suomenpystykorvan alkutaival 1800- 
luvulta 


Järjestäytynyt koiraharrastus alkoi virallisesti, 
kun Suomen Kennelklubi perustettiin 
11.5.1889. Perustamisen yhteydessä mainittiin 
toiminnan tarkoituksena olevan ”parempi 
koiranhoito ja puhdasrotuisten koirien 
metsästysominaisuuksien vaaliminen”. 
Suomenpystykorva tuli mukaan heti 
Kennelklubin alkutaipaleella, kun Hugo 
Richard Sandberg kirjoitti varsin mittavan 
artikkelin tästä koirarodusta Sporten-lehteen. 
Artikkelissaan Sandberg kuvaili varsin laajasti 
koiran metsästysominaisuuksia, luonnetta ja 
ulkomuotoa. Hän teki myös ehdotuksen tämän 
koirakannan rotumerkeistä. Sandberg oli 
kiistatta uraauurtava henkilö 
suomenpystykorvan historiassa. 


Hugo Sandbergin esittämät rotumerkit 
suomenpystykorvasta hyväksyttiin 
Kennelklubissa, ja siitä tuli virallinen koirarotu 
vuonna 1892. Rodun nimi toki ei ollut vielä 
silloin nykyisessä muodossaan, vaan nimitys 
vaihteli seuraavalla tavalla: 

1892 suomalainen haukkuva lintukoira 

1897 suomalainen pystykorva 

1946 suomenpystykorva 


Suomenpystykorva esiintyi ensimmäistä kertaa 
näyttelyssä jo vuonna 1891, vaikka sitä ei vielä 
ollut hyväksytty viralliseksi roduksi. 
Kirjallisuudessa kerrotaan, että näyttelyyn 
kutsuttiin osallistumaan myös pystykorvia. 
Suomen Kennelklubi oli ottanut ensimmäiseksi 
tehtäväkseen perustamisensa jälkeen näyttelyn 
järjestämisen tavoitteenaan ”Suomen 
haukkuvien lintukoirien ja ajokoirien kantojen 
selvittäminen”. Näyttelyssä esiintyi 
ansiokkaasti uros Rehvi SF00007/1889, joka 
sai I-palkinnon ensimmäisenä 
suomenpystykorvana kautta aikain. 


On ilmeistä, että suomenpystykorva rotuna 
nautti jo tuolloin suurta arvostusta Hugo 
Sandbergin tekemän huolellisen pohjatyön 
ansiosta. Tästä on viitteitä myöhemminkin, 
koska ensimmäisessä virallisessa 
rotukirjaniteessä rotu on esitetty 
ensimmäisenä (Luokka I). Sandbergin 
kasvatustyöstä suomenpystykorvan hyväksi ei 
löydy merkintöjä, mutta hänen mainitaan kyllä 
osallistuneen koirineen näyttelyihin ja 
kokeisiin. 


1.2 Metsäalan ammattilaiset avainasemassa 
1900-luvun vaihteessa 


Suomenpystykorvan historian alkuaikojen 
merkkihenkilöt olivat lähes poikkeuksetta 
metsäalan ammattilaisia. Metsänhoitaja oli 
peruskoulutuksena Sandbergin lisäksi 
esimerkiksi Roosilla, Multamäellä ja Tantulla, 
maineikkailla suomenpystykorvakasvattajilla. 
He liikkuivat työnsä puolesta paljon 
saloseuduilla ja harvaan asutuilla alueilla, 
joissa suomenpystykorvia esiintyi 
puhtaimmillaan. Riski rotujen sekoittumisesta 
on ollut vähäinen syrjäseuduilla. Tanttu on 
nimennyt tällaisiksi alueiksi Kainuun ja 
Pohjois-Pohjanmaan seudut, joista löydetyt 
koirat esiintyvät useimmin nykyisten 
suomenpystykorvien kantakoirina. Niitä niin 
sanotusti ”pelastettiin sivistyksen pariin” ja 
tällä tavalla ne tulivat suuren yleisön 
tietoisuuteen. 

Vuosisadan vaihdetta ja sitä seurannutta 10- 
vuotiskautta on pidettävä suomenpystykorvien 
nuoren jalostustyön onnellisimpana aikana. 
Silloin nousivat esille nartut Wadenin Kekri 
SF00503/1898 ja Castrenin Rippe 
SF00510/1898, jotka vaikuttivat suuresti 
jalostukseen. Merkittävimmät urokset tuolloin 
olivat Tantun mukaan Halli af Tampio 
SF00690/00 (om. Hugo Jonathan Roos) ja Ch 
Nätti SF01714/08 (om. Antti Tanttu). Nämä 
kaksi urosta muodostavat vankan pohjan koko 
suomenpystykorvan jalostukselle. 


Kusti Korhonen omisti Leija-nimisen nartun, 
jonka hän astutti kulkumies Sirviön Kiivaalla. 
Tästä yhdistelmästä syntyi Ch Nätti. Myös Leija 
ja Kiivas ovat rodun kiistattomia kantakoiria. 
Niiden osuutta on tuonut laajempaan 
tietoisuuteen juuri Antti Tanttu Ch Nätin ja sen 
jälkeläisten avulla. Hugo Jonathan Roos omisti 
Halli af Tampion lisäksi kantanarttu Ailin. 


Suomenpystykorvien kasvattajat olivat 
vuosisadan alkupuolella varsin hyvin 
koulutettua väkeä. Se käy ilmi ajan tavasta 
mainita koulutus tai ammatti henkilöstä 
puhuttaessa. 


Vuosisadan alkupuolella oli paljon kiinnostusta 
suomenpystykorvan kasvatukseen, kuten 
oheisesta kuuluisimpien kasvattajien 
luettelosta ilmenee. Hyviä uroksia käytettiin 
ristiin eri kasvattajien kesken ja syntyneestä 
pentueesta saatiin taas mahdollinen 
kantanarttu uudelle innostuneelle 
kasvattajalle. Näissä linjoissa esiintyi hyvin 
usein Ch Nätti jälkeläisineen, kuten sukutauluja 
selaamalla voidaan helposti havaita. 


Antti Tanttu on kirjoittanut melkoisen tarkan 
kuvauksen alkuaikojen koirista ja niiden 
jalostuskäytöstä, mennen jopa yksittäisten 
koirien tasolle. Sen voi lukea 
kokonaisuudessaan SPJ:n 20-vuotishistoriikista 
vuodelta 1958. 


NÄTTI Antti Tanttu 
LINTU Paul Pikow 
KAIUN Akseli Haikio 
SEURAN Uno Hobin 
HAKA Einari Merikallio 
MURI Edit Wahlbeck 
HAMMON Sulo Emil Multamäki 
HIIEN Lauri Forss 
LOUHEN Erkki Raappana 
PARANTAJA — K. Zitting 
HAVAS FE. Havas 

KIHO Aarne Louna 
KIVA Mikko Pennanen 
VISA Y. Noronen 
TEHO Yrjö Koski 
REIPAS Aatu Ratia 


Professori 1910-luku 
Metsänhoitaja 1910-luku 
Kunnallisneuvos 1910-luku 
Apteekkari 1910-luku 
Rehtori 1910-luku 
Rouva 1910-luku 
Professori 1920-luku 
Nimismies 1920-luku 
Kenraali 1920-luku 
Tohtori 1920-luku 
Poliisimestari 1930-luku 
Asemapäällikkö 1930-luku 
Liikemies 1930-luku 
Metsäteknikko 1930-luku 
Metsänhoitaja 1930-luku 
Metsänhoitaja 1930-luku 


Tunnetuimpia suomenpystykorvan kasvattajia 1910-1930-luvuilla. 

1.3 Rotukirjaniteet 1800-luvulla 


Heti perustamisen jälkeen Kennelklubissa 
huomattiin, kuinka tärkeätä on koota tiedot 
koirien saavutuksista harraste- ja jalostustyön 
tueksi. Mallia haettiin ulkomaisista 
koirajärjestöistä ja päädyttiin julkaisemaan 
ensimmäinen ”Suomen Kennelklubin Kalenteri 
ja Rotukirja I”. Julkaisu käsittää vuodet 1889- 
1893 ja se on julkaistu vuoden 1894 alussa. 
Tämä ensimmäinen rotukirjanide (F.K.S.B.) on 
kaksikielinen ja pääkielenä tuolloin on ollut 
ruotsi. Julkaisussa kaikki tiedot on toki esitetty 
myös rinnakkaisella palstalla suomeksi. 
Rotukirjaniteet numeroitiin roomalaisilla 
numeroilla ykkösestä alkaen. Aikakauden 
kirjallisuudessa yksittäinen koira merkittiin 
sen numeron ja rotukirjaniteen numeron 
perusteella. Esimerkiksi kuvankauniin Nätin ja 
Allin tytär Nätta löytyy rekisterimerkinnällä 
SKK 786 VIII. 


Rotukirjaniteitä tehtiin 1800-luvulla kolme 
kappaletta. Niissä esiintyi suomenpystykorvia 
seuraavasti: 


1889-1893 RKNI 17 kpl 
1894-1897 RKNII 20 kpl 
1898-1899 RKNIII 24 kpl 


Ensimmäinen rekisteröity suomenpystykorva 
oli uros Kekki, jonka omisti talollinen Kalle 
Leskelä Ylä-Kiimingistä. Koira oli syntynyt 
syksyllä 1888, sillä oli punainen karva ja sen 
korkeudeksi oli ilmoitettu 45 cm. Koira siirtyi 
jossakin vaiheessa Kerttulan Koirakartanon 
omistukseen ja sen nimeksi muuttui Kekki of 
Kerttula SF00001/1889. Koira sai näyttelyssä 
I-palkinnon Oulussa vuonna 1892. 


Professori Antti Tanttu on käsitellyt 
Suomenpystykorvajärjestön 20- 
vuotishistoriikissa varsin ansiokkaasti 
alkuaikojen tapahtumia suomenpystykorvan 
historiassa. Hänen mukaansa merkittävin 
vaikuttaja yksittäisten koirien jalostamisessa 
on ollut Hugo Jonathan Roos. Hänen kerrotaan 


hankkineen ensimmäisen 
suomenpystykorvanartun Venäjän Karjalasta: 
Pilkka-niminen narttu oli syntynyt 1885. Sen 
Roos astutti paltamolaisella Virkku 
Rimpiläisellä, joka oli myös tuotu Venäjän 
Karjalasta, ja jätti itselleen Hilli-nimisen 
30.9.1893 syntyneen narttupennun. Roos myi 
Hillin jostakin syystä Säräisniemen nimismies 
Branderille, jonka omistamana se esiintyi 
Kajaanin näyttelyssä 1898 saaden IV- 
palkinnon. 


Sen jälkeen Roos sai käsiinsä Kuusamosta 
peräisin olevan nartun nimeltään Aili ja 
hyrynsalmelaisen uroksen Hallin, joka oli 
syntynyt 1894 talollisen Penna Tampion 
koirista. Halli af Tampio, jolla nimellä koira 
myöhemmin tunnetaan, tuotti Roosille monet 
palkinnot varsinkin metsästyskokeissa. Roosin 
Aili on yksi tärkeimmistä kantakoiristamme 
pitkällä tähtäimellä tarkasteltuna. Tanttu on 
maininnut Roosin olleen ensimmäinen 
kasvattaja, joka käytti tietoisesti sukusiitosta 
hyväksi päämäärään pyrkiessään. Roosin 
ansiot suomenpystykorvan kasvattamisessa 
ovat kiistattomat. 


Jr. L 
Maineikas kantakoira Halli af Tampio. 
Kuva: Erik Appelroth / Suomenpystykorva 100 vuotta. 


SUOMENPYSTYKORVAN JA JÄRJESTÖORGANISAATION HISTORIA 


1.4 Rekisteröintien määrä 1900-luvun alussa 


01.01.1900-31.12.1902 RKNIV — 23 kpl 
01.01.1903-30.09.1905 RKNV 33 kpl 
01.10.1905-30.06.1908 RKNVI — 15kpl 
01.07.1908-30.06.1911 RKNVII = 62 kpl 
01.07.1911-31.12.1913 RKN VIII = 83 kpl 
01.01.1914-31.12.1914 RKNIX — 21kpl 
01.01.1915-30.06.1916 RKN X 36 kpl 
01.07.1916-31.12.1917 RKN XI 15 kpl 
01.01.1918-31.12.1921 RKN XII — 80 kpl 


Suomenpystykorvan rekisteröintien määrä 1900-luvun alussa 


Rekisteröintien määrästä havaitaan 
kesäkuussa 1914 alkanut 1. maailmansota. Se 
alkoi samana vuonna kuin Ch Nätti kruunattiin 
ensimmäisenä suomenpystykorvana 
muotovalioksi. Oletettavasti näillä tapahtumilla 
ei ollut tekemistä toistensa kanssa. 
Maailmansodan kestäessä olot muuttuivat 
vaikeammiksi ja ihmisten oli harkittava 
tarkkaan, mihin rahat riittivät. Tällä tavalla 
koettiin taantumavaihe myös 
suomenpystykorvan historiassa. 


Suomen itsenäistyminen vuonna 1917, 
sisällissota vuonna 1918 ja sitä seuranneet 
sodanjälkeiset jättämät huonot ajat koettelivat 
kenneltoimintaa, joka oli sittenkin vain 
ihmisten harrastustoimintaa. 


Kun tultiin 1920-luvulle, koiratoiminta alkoi 
taas vähitellen viritä. Antti Tanttu mainitsee 
kirjoituksissaan, että vuoden 1922 tienoilta 
alkaa aika, jolloin koirien rekisteröinnin 
luotettavuus alkoi olla hyvää luokkaa. Ennen 
sitä, koirakauppojen yhteydessä ikään kuin 
muisteltiin hänen mukaansa, mitkä kenenkin 
koiran vanhemmat olivat. Kuitenkin myös 
noihin tietoihin meidän on luotettava, koska 
parempaakaan tietoa ei ole käytettävissä. 


1.5 Suomenpystykorvan erikoiskantakirja 


Kennelklubi oli kehittänyt 
Pystykorvaosastonsa toimesta ajatuksen 
koirien arvon kohottamiseksi: koira 


nimettäisiin tiettyjen kriteerien mukaisesti 
Erikoiskantakirjaan. Erikoiskantakirjan 
tarkoituksena oli merkitä sinne koira, joka oli 
saanut vähintään II-palkinnon näyttelyssä 
avoimessa luokassa ja samoin II-palkinnon 
SKK:n hyväksymässä metsästyskokeessa. 
Kantakirjaan merkityt koirat jaettiin eri 
luokkiin E, D, C, B ja A-luokka. Koira merkittiin 
E-luokkaan, kun se oli ensimmäisen kerran 
saavuttanut halutut kriteerit. Korkeampaan 
luokkaan merkittiin koira, jonka vanhemmat 
molemmat oli merkitty Erikoiskantakirjaan. 


Ensimmäinen Erikoiskantakirjaan merkitty 
koira oli Kiro Nätinpoika SF00173/15 ja sen 
luonnollisesti omisti Antti Tanttu. 
Erikoiskantakirjaan vienti on listalla, joka on 
päivätty vuodelle 1938. Samalta listalta 
löytyvät korkeimman luokituksen urokset Haki 
SF08224/30 ja Visa Viti SF10871/33 sekä 
nartuista Haka-Aima SF09249/32 ja Kiva 
SF09024/31, jotka olivat päässeet C-luokkaan. 


Tämä Erikoiskantakirjaan merkitseminen 
lienee ollut Kennelklubin yksi kilpailukeino 
jäsenistönsä koirille ja se muistuttaa aika 
paljon nykymuotoista valionarvojen asettelua. 
Suomenpystykorvia merkittiin tähän 
Erikoiskantakirjaan yhteensä 110 kpl ja 
viimeinen listaus merkinnöistä on päivätty 
tapahtuneeksi 18.1.1962. 


Tohtori Multamäen muotovalionarttu Hammon Emma. 
Kuva: SKK:n rotukirja-julkaisu 


SUOMENPYSTYKORVAN JA JÄRJESTÖORGANISAATION HISTORIA 


1.6 Suomenpystykorvien rekisteröinti 1930- 
1940-luvuilla 


1930-luvulle tultaessa Kennelklubin sisällä 
nousivat esiin ristiriidat: pääkaupunkiseudun 
ulkopuolella asuvat koiraharrastajat kokivat 
harrastuksensa jatkamisen Kennelklubin 
suojissa mahdottomaksi. Näin sai alkunsa 
Suomen Kennel-Liitto vuonna 1935. 


Kahtiajakautumisen jälkeen Kennelklubi 
luonnollisesti jatkoi koirien rekisteröintejä 
entiseen tapaan. Viimeinen niin sanottu ehjä 
rotukirjanide on järjestyksessään numero XX. 
Roomalainen numerointi oli käytössä koko 
Kennelklubin historian ajan. Vuodelle 1935 
Kennel-Liitto julkaisi myös oman teoksensa 
rekisteröinneistä nimellä ”SUOMEN KENNEL- 
LIITTO (SKL) R.Y. ROTUKIRJA 1 v.1935”. Tällä 
tavalla oli saatu kaksi rinnakkaista järjestelmää 
koirien rekisteröintiin. Koira voitiin ilmoittaa 
jommankumman liiton rekisteriin ja useissa 


tapauksissa se rekisteröitiin varmuuden vuoksi 
molempiin rekistereihin. Tällainen 
rinnakkainen rekisteröinti kesti aina vuoden 
1947 loppuun saakka. Liki kolmenkymmenen 
vuoden ajan suomalainen koiraharrastus oli 
jakautunut kahteen leiriin, kunnes vuonna 
1962 Kennelklubi ja Kennel-Liitto yhdistyivät 
nykyiseksi Suomen Kennelliitto - Finska 
Kennelklubbeniksi. 


1.7 Kennelliiton rekisteröinnit 1960-luvulta 
eteenpäin 


Nykyisessä Kennelliiton 
jalostustietojärjestelmässä on nähtävillä 
suomenpystykorvien osuus koirista, jotka oli 
rekisteröity vuoden 1950 jälkeen. Vuodesta 
1965 eteenpäin rekisteröintitiedot eivät enää 
sisältäneet puutteita, jotka olisivat 
edellyttäneet toimenpiteitä. 


Ensimmäinen linnunhaukun SM-kisa eli Haukku-ottelu Hämeenlinnassa 2.-3.12.1950. Vasemmalta lukien O. Lassilan omistama 
Haukkukuningas Hurmuri, Korppi ja Tepu-Narri, Kivimäki ja Raju, Toivanen ja Reipas-Reku, Toivonen ja Raikon-Pirre sekä Lindberg 
ja Bonzo. Keskellä ylituomari Olavi Pylkkänen. 
Kuva: Suomen kennelsäätiö/Koiramuseo 

2 SUOMENPYSTYKORVAN 
ULKOMUOTO 


2.1 Rotumääritelmä 


YLEISVAIKUTELMA 

Keskikokoa pienempi, lähes neliömäinen, 
rakenteeltaan kuiva, kiinteä ja hyväryhtinen 
koira. 


TÄRKEITÄ MITTASUHTEITA 

Rungon pituus on sama kuin säkäkorkeus. 
Rinnan syvyys on hieman vähemmän kuin 
puolet säkäkorkeudesta. Kuono-osan 
pituuden suhde kallo-osan pituuteen on noin 
3:4. Kallo-osa on hieman leveyttään pitempi, 
leveys on sama kuin syvyys. 


KÄYTTÄYTYMINEN /LUONNE 

Vilkas, tarmokas, rohkea ja peräänantamaton. 
Voi olla vieraita kohtaan hieman pidättyväinen, 
mutta vihaisuutta ei sallita. 


PÄÄ 

Kallo: ylhäältä katsottuna munanmuotoinen, 
tasaisesti korvia kohti levenevä, levein kohta 
on korvien välissä. Päälaki on sekä sivusta että 
edestä katsottuna hieman kaartuva. Kallon ja 
kuonon ylälinjat ovat lähes yhdensuuntaiset. 
Otsauurre: hyvin matala. Kulmakaaret ja 
niskakyhmy ovat hieman havaittavissa. 
Otsapenger: kohtuullinen. 

Kirsu: pienehkö, pikimusta. 

Kuono: kapea, kuiva, päältä ja sivulta katsoen 
tasaisesti kapeneva. Kuononselkä on suora. 
Alaleuka: selvästi näkyvä. 

Huulet: tiiviit, ohuehkot ja hyvin sulkeutuvat. 
Hyvä pigmentti. 

Leuat / hampaat: leuat voimakkaat. Hampaat 
ovat hyvin kehittyneet, symmetrisesti 
kiinnittyneet; normaali hammaskaavio, täysi 
hampaisto. Tiivis, leikkaava purenta. 

Posket: poskikaaret ovat hieman korostuneet. 
Silmät: keskikokoiset, mantelinmuotoiset, 
hieman vinot, mieluimmin tummat. Ilme on 
eloisa ja tarkkaavainen. 

Korvat: melko ylös kiinnittyneet, aina pystyt. 
Suhteellisen pienet, teräväkärkiset, 
hienokarvaiset, erittäin liikkuvaiset. 


Kuva: Salla Fagerström 


KAULA: 

Jäntevä ja keskipitkä. Kaula näyttää uroksella 
tuuhean karvapeitteen johdosta lyhyehköltä. Ei 
löysää kaulanahkaa. 


RUNKO 

Säkä: selvästi erottuva, etenkin uroksilla. 

Selkä: lyhyehkö, vaakasuora ja jäntevä. 

Lanne: lyhyt ja lihaksikas. 

Lantio: keskipitkä ja hyvin kehittynyt. Hieman 
viisto. 

Rintakehä: pitkä, lähes kyynärpäiden tasolle 
ulottuva, ei kovin leveä. Kylkiluut ovat hieman 
kaarevat; eturinta on selvä, ei kovin voimakas. 
Alalinja ja vatsa: vatsaviiva on hieman kohoava. 


HÄNTÄ 

Kiertyy tarmokkaasti tyvestä alkaen kaaressa 
eteenpäin tiiviisti selän myötäisesti, alaspäin ja 
loivasti taaksepäin, puristuen reittä vasten 
hännän kärjen ulottuessa reiden keskikohdalle. 
Ojennettuna häntä ulottuu suunnilleen 
kintereeseen. 


RAAJAT, ETURAAJAT 

Yleisvaikutelma: edestä katsottuna suorat ja 
yhdensuuntaiset. Luusto on keskivahva. 
Olkavarsi on hieman lapaa ja kyynärvartta 
lyhyempi. 

Lavat: tiiviit, hyvin liikkuvat, aavistuksen 
pystyt. 

Olkavarret: hieman lapaluuta lyhyemmät, 
hieman viistot ja voimakkaat. 

Kyynärpää: lavan yläkärjen kautta vedetyn 
pystysuoran linjan etupuolelle sijoittuneet, 
suoraan taakse suuntautuneet. 

Kyynärvarret: melko vankat, pystysuorat. 
Välikämmenet: keskipitkät, hieman viistot ja 
joustavat. 

Etukäpälät: pyöreähköt ns. kissankäpälät. 
Varpaat ovat tiiviit ja hyvin kaareutuvat. Päkiät 
ovat kimmoisat, aina mustat ja sivuilta tiheän 
karvan suojaamat. 


TAKARAAJAT 

Yleisvaikutelma: voimakkaat, takaa katsottuna 
suorat ja yhdensuuntaiset, kohtuulliset 
kulmaukset. Luusto on keskivahva. Reisi on 
hieman säärtä pitempi. 

Reidet: keskipitkät, leveähköt ja 
vahvalihaksiset. 

Polvet: eteenpäin suuntautuneet; polvikulmat 
ovat kohtuulliset. 

Sääret: jäntevät. 

Kintereet: kohtuullisen matalalla; kinnerkulma 
on kohtuullinen. 

Välijalat: lyhyehköt ja voimakkaat, 
pystyasentoiset. 

Takakäpälät: hieman etukäpäliä pitemmät, 
muuten samanlaiset kuin etukäpälät. 


LIIKKEET 

Keveät, maatavoittavat ja vaivattomat. Vaihtaa 
herkästi ravin laukaksi, joka on mieluisin 
liikuntamuoto. Raajojen liike on 
yhdensuuntaista. Syöksyessään riistan perään 
räjähtävän nopea. 


IHO 
Kauttaaltaan tiivis ja poimuton. 


KARVAPEITE 

Karva: rungossa pitkähköä, puolipystyä tai 
pystyä, niskassa ja selässä jäykempää. Päässä ja 
raajoissa, lukuun ottamatta raajojen takaosaa, 
lyhyttä ja ihonmyötäistä. Lapojen jäykkä karva 
on varsinkin uroksilla huomattavasti pitempää 
ja karkeampaa. Reisien takaosassa ja hännässä 
karva on pitkää ja tuuheaa. Pohjavilla on 
lyhyttä, pehmeää, tiheää ja vaaleaa. 


Väri: selkäpuolelta kellan- tai 
ruskeanpunainen, väri mieluiten kirkas. 
Korvien sisustan, poskien, leuanaluksen, 
rinnan, vatsan, raajojen sisäpuolien samoin 
kuin reisien takaosan karvat ja häntäkarvat 
ovat vaaleampia. Valkea piirto rinnassa ja 
hieman valkeaa väriä käpälissä sallitaan. 


KOKO 

Säkäkorkeus: urokset 44-50 cm, nartut 39-45 
cm. Ihannekorkeus uroksilla 47 cm, nartuilla 
42 cm. 


VIRHEET 

Kaikki poikkeamat edellä mainituista kohdista 
luetaan virheiksi suhteutettuna virheen 
vakavuuteen ja sen vaikutukseen koiran 
terveyteen ja hyvinvointiin sekä kykyyn toimia 
perinteisessä käyttötarkoituksessa. - 
Hammaspuutokset (paitsi P1 -hampaat) 


HYLKÄÄVÄT VIRHEET 

- vihaisuus tai liiallinen arkuus 

- selvästi epänormaali rakenne tai 
käyttäytyminen 

- muut kuin pystyt korvat 

- muu kuin musta kirsu 

- kirkkaankeltaiset tai herasilmät 

- ala- tai yläpurenta 

- nikamavika hännässä 

- runsas valkoisuus rinnassa ja/tai valkea 
sukka jalassa 

- perusväristä voimakkaasti poikkeavat värit 
- laineikas tai kihara karvapeite 

- rajamitat ylittävä tai alittava säkäkorkeus 
- vakavat hammaspuutokset 


HUOM. Uroksilla tulee olla kaksi normaalisti 
kehittynyttä kivestä täysin laskeutuneina 
kivespussiin. Jalostukseen tulee käyttää vain 
toiminnallisesti ja kliinisesti terveitä, 
rakenteeltaan rodunomaisia koiria. 

2.2 Näyttelytilastot ja ulkomuotomittaukset 


20,0 


10,0 


0,0 
2009 2010 2011 2012 2013 2014 2015 2016 2017 2018 2019 2020 


Taulukko 1. Suomenpystykorvien näyttelykäynnit laskettuna syntymävuosittain rekisteröidyistä pennuista. 
Näyttelyissä on käynyt keskimäärin 41,9 % rekisteröidyistä koirista. 
Lähde: Lähde: SKL jalostustietojärjestelmä - suomenpystykorva - näyttelytilastot 


2015 2016 2017 2018 2019 2020 


mHYL mEVA mT mH mEH mEeRI 


Taulukko 2. Suomenpystykorvien laatuarvosteluiden jakauma vuosina 2014-2020. Valtaosa arvostelluista 
koirista on ollut laadultaan erittäin hyviä tai parempia. 
Lähde: Lähde: SKL jalostustietojärjestelmä - suomenpystykorva - näyttelytilastot 

Ulkoisia mittoja suomenpystykorvista mitataan 
erillisissä mittaustilaisuuksissa. Näitä 
mittaustilaisuuksia järjestetään yleensä 
PEVISA-tarkastusten yhteydessä ja 
rotujärjestön lehdessä erikseen mainituissa 
suuremmissa tilaisuuksissa. 


Tällaisen mittaustilaisuuden tarkoituksena on 
tarkkailla rodun keskiarvoja 
sukupuolikohtaisesti. Tärkeimpinä 
ominaisuuksina voitaneen pitää 
säkäkorkeuden, pituuden, painon ja | NN 
hammaspuutosten tarkastelua. 


Ulkomuodon mittauksissa käytetään oheisessa 


Ulkomuodon mittaustuloksia käytetään kuvassa mainittuja mittauskohteita. 

julkisesti vain keskiarvoja julkaisemalla. Mittauksen onnistuminen vaatii koiralta 
Yksittäisesti mittaustuloksia käytetään hyväksi sinänsä jo hyvää ja tasapainoista luonnetta. 
jalostusneuvonnassa, jolloin jalostuskäyttöön 

tarkoitetusta uroksesta on käytettävissä em. Mittausvälineinä käytetään henkilövaakaa, 
yksilölliset mittaustulokset. korkeusmittaa, työntömittaa, mittanauhaa ja T- 


mittaa. Mittaajina toimivat ainoastaan 
koirankäsittelyyn erikoistuneet nimetyt 
henkilöt, jotka järjestö on kouluttanut 
tehtäväänsä. 


Keskiarvot mittaustuloksista (cm) 


Mitatut koirat (kpl) 


- 


E 

»” 
j— 
N 


. Häntäruodon pituus 


| 
o 


. Kuonon ympärys 


IN 
N N N 
N > > - 
MULANANAA 


L. Korvan pituus 


- 


Dv 
N 
(0 — 


N. Kaulan ympärys 


U 
jo 
Ov 


P. Vyötärön ympärys 


R. Takajalan nilkan ymp. 
. Pään leveys 


Paino (kg) 

A. Säkäkorkeus 

B. Takakorkeus 

|€. Rungon pituus = = | 
|F. Häntäruodon pituus = 
G. Häntäjouhen pituus 

H. Pään pituus 

||. Kuononpituus 
J. Kuonon ympärys = 
K. Pään ympärys 

|M. Korvanleveys 
O. Rinnan ympärys 

|. Etujalan ranteenymp. === | 
S. Päänleveys = I 


L 

2.3 Ulkomuodon jalostuksen tavoitteet 


Jalostustyön tavoitteena on saada aikaan 
rotumääritelmän mukaisia terveitä, 
toiminnalliselta tyypiltään ja rakenteeltaan 
mahdollisimman korkeatasoisia käyttökoiria. 
Suomenpystykorvan rakenteellinen kehitys 
rotuna on ollut selvästi myönteinen. 


Pysyvää, koko rodussa havaittavaa 
rakenteellista vikaa ei enää ilmene, vaan viat 
ovat yksilöllisiä. Yksilöiden omatessa hyvän 
neliötä hipovan rakenteellisen kokonaisuuden 
ja niiden ollessa samalla riittävän keveitä, 
keskittyvät puutteet yleisimmin lähinnä 
päähän ja häntään. 


Suomenpystykorvalla yleisvaikutelma jää 
puutteelliseksi, jos sen sukupuolileima ei ole 
tarpeeksi selvä. Urokset ovat urosmaisia, mutta 
ne eivät saa olla koskaan raskaita ja karkeita. 
Nartut ovat narttumaisia, olematta kuitenkaan 
rakenteeltaan heiveröisiä. Uros on neliö. Narttu 
sen sijaan on mittasuhteiltaan tavallisesti noin 
1 cm korkeuttaan pitempi. 


Suomenpystykorvan pirteä, terhakka ja koottu 
esiintyminen vaikuttaa myönteisesti silmällä 
todettaviin mittasuhteisiin. Huono ja 
alakuloinen esiintyminen puolestaan vaikuttaa 
heti heikentävästi koiran yleisvaikutelmaan. 
Jos tätä vielä korostaa puutteellinen 
"kesäturkki”, voi silmämääräinen arvio poiketa 
paljonkin mitalla todettavista määreistä ja 
mahdollisista aikaisemmin todetuista arvioista. 


Suomenpystykorva on nopeasti ja keveästi 
liikehtivä käyttökoira, jonka luonteenomainen 
liikunta on sulavaa ja ilmeisen vaivatonta. 
Yleisvaikutelma on parhaimmillaan huolitellun 
taiteellinen ja ääriviivat ovat piirteiltään 
kauniisti viimeisteltyjä, etenkin päässä. 
Perustekijöitä ovat laukkatyypin edellyttämä 
neliömäisyys, ja toimintatavan vaatima kuiva ja 
kevyt rakenne. Suomenpystykorva on ollut 
rotuna niin täydellisesti metsästystä 
harrastavien ihmisten käsissä, että aikoinaan 
pelättyä jakautumista erilaisiin metsästys- ja 
näyttelylinjoihin ei ole Suomessa tapahtunut. 


Suomenpystykorvan ulkomuoto on varsin 
vakiintunut ja yhtenäinen. Jatkossa tärkeintä 
on terveen rakenteen ja sopivan 
voimakkuusasteen vaaliminen. 


Kuva: Meri Pistokoski 

2.4 Keskeisimmät ongelmakohdat 


Suomenpystykorvan hampaiden tulee olla 
hyvin kehittyneet ja purennan leikkaava. Viime 
vuosina on ulkomuotoarvostelussa panostettu 
myös terveeseen hampaistoon, koska 
suomenpystykorvalla esiintyy 
hammaspuutoksia. Hammaspuutoksia on 
uroksilla esiintynyt keskimäärin 1,1 kpl ja 
nartuilla 1,2 kpl tutkituista koirista. 


Vuonna 2008 ulkomuototuomarit saivat 
rotujärjestön hallitukselta virallisen 
ohjeistuksen tarkastaa jatkossa purennan 
lisäksi myös välihampaat ja poskihampaat. 
Havaitut puutokset tulee merkitä 
arvostelupöytäkirjaan. Puutokset tulee 
suhteuttaa koiran ansioihin ja muihin virheisiin 
palkintosijaa määritettäessä. 
Hammaspuutokset ovat voimakkaasti 


periytyviä. 


Ohjeistuksessa on tuomareiden myös toivottu 
kiinnittävän huomiota arvostelussaan 
suomenpystykorvan silmien 
tummuusasteeseen. Suomenpystykorvan 


silmät ovat rotumääritelmän mukaan väriltään 
tummat. Vaaleat silmät ovat jo vakava ja 
asteesta riippuen jopa nollaava virhe. 


Myös raajojen kulmauksiin ja kierteisyyteen on 
syytä kiinnittää huomiota. On olemassa 
tutkittua tietoa siitä, että jos polvikulma on 
erittäin niukka, niin sillä on osittainen vaikutus 
polvilumpion sijoiltaan menemiseen. 


Nämä ongelmakohdat käytiin läpi 
ulkomuototuomarien neuvottelupäivillä 
vuonna 2018, jossa paikalla oli n. 50 rotua 
arvostelevaa tuomaria. 


2.5 Ongelmien mahdollisia syitä 


Ongelmien lähtökohtaisina syinä voidaan pitää 
aikanaan hyvinkin suosittua 
matadorijalostusta. Vielä 90-luvullakin eräillä 
uroksilla oli satoja jälkeläisiä ja juuri nämä 
yksilöt ovat tuoneet rotuun em. ongelmakohtia. 
Nykyisin jalostus on monimuotoisempaa ja em. 
mainittuihin ongelmiin voidaan odottaa 
parannusta lähitulevaisuudessa. 


Kuva: Kaisa Huttunen 

3 KAPEAGEENIPOHJA 
3.1 Nykytilanne 


Suomenpystykorvan suosio on tällä hetkellä 
hienoisessa kasvussa. Rekisteröintimääriltään 
rotu kuuluu kotimaisten rotujen ja 
metsästyskoirarotujen keskikastiin Suomessa. 
Suomenpystykorva on suosittu metsästyskoira 
myös muissa Pohjoismaissa, ja rodun suosio on 
edelleen kasvusuunnassa. Tätä osoittavat 
esimerkiksi rekisteröintiluvut Ruotsissa 
vuonna 2020. Suomenpystykorvan suosio 
perustuu osittain siihen, että sitä pidetään ns. 
”kaiken riistan koirana”. Esimerkiksi 
eteläisessä Suomessa, jossa maasto on 
tiheäkasvuisempaa, suomenpystykorvan 
käyttö hirvikoirana on lisääntynyt. Villisikojen 
ja pienriistan kantojen kasvu on myös lisännyt 
rodun käyttöä Etelä-Suomessa. 


Hirvenhaukun PM-2018 Illansuun Kustaa. 
Kuva: Thommy Svevar 


Keulakuvia tässä kehityksessä on ollut useita, 
esimerkkinä vuoden 2018 hirvenhaukkujen 
Pohjoismaiden mestari Illansuun Kustaa (KVA, 
Hirviherra -17 ja Hirviherra -18). Rodun 
edustajia käytetään myös pienpetojen ja jopa 
karhun pyyntiin. Pohjoisessa rodulla on aina 
ollut vankka asema, mutta 
metsäkanalintukantojen elpyminen koko 
maassa ja pidentynyt metsästyskausi ovat 
nostaneet rodun kysyntää. Näin 
suomenpystykorvan asema ”kaikenviljan 
koirana” on myös nostettu merkittäväksi 
tekijäksi myös rotujärjestössä. Samalla on 
pyritty pääsemään eroon mielikuvasta, ettei 
suomenpystykorva sopisi suurkaupunkiin tai 
taajamiin, ja moni onkin saanut pystykorvasta 
itselleen mitä parhaimman perhekoiran. 


3.2 Rekisteröinnit ja tuonnit 


Suomenpystykorvien rekisteröinnit olivat 
alimmillaan vuonna 2017, jolloin rekisteröitiin 
vain 588 pentua. Vuonna 2018 
suomenpystykorvajaosto käynnisti 
pentukampanjan, joka näyttää vaikuttaneen 
rekisteröintimääriin positiivisesti. Vuoden 
2021 joulukuussa rekisteröintejä oli jo 830. 


Suomenpystykorvien kasvatus on tullut 
vedenjakajalle. Monet vanhat, suuret 
kasvattajat ovat lopettaneet ja tilalle ovat 
tulleet nykykasvattajat, joilla on tyypillisesti 
vain yksi tai kaksi jalostusnarttua ja pentue 
ehkä noin joka toinen vuosi. Samanlaista 
kehitystä on näkyvissä koko 
koirankasvatuksen kentässä, joka on tällä 
tavalla sopeutunut nykyaikaiseen 
elämänmenoon. Pentujen kysyntä ei ole 
vähentynyt, joten se ei voi selittää vähentyneitä 
rekisteröintimääriä. Joinain vuosina 
pentuneuvonnassa kysyntä on ollut niin 
vilkasta, että kaikille kysyjille ei ole ollut tarjota 
sopivaa pentua. 

Vuodessa syntyneet suomenpystykorvat 


1000 
750 
500 
250 
Väntsi HTTTMmeÖÖA Te nnen 
1998 1999 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2016 2017 2018 2019 2020 2021 
— Ruotsi — Norja — Suomi 
Kuvaaja 1: Rekisteröintimäärien kehitys 1998-2021. Onnistuneen PR-kampanjan ja todennäköisesti myös 
koronapandemian vaikutuksesta suomenpystykorvan pentujen rekisteröinnit lähtivät jyrkkään nousuun vuonna 
2021.]Joulukuun alussa pentuja oli rekisteröity Suomessa jo 830 kappaletta ja Ruotsissa 242 kappaletta. 

Kuvaaja 2. Pentujen sukupuolijakauma 1990-2020. Vuonna 2020 syntyi 356 urospentua ja 333 narttupentua. 

Tuontikoirien määrä on tarkasteluajanjaksolla lisääntynyt. Suurin osa näistä tuonneista on tarkoitettu 
jalostuskäyttöön, joten jalostuspohjaan on siten saatu lisää koiria. 


Tuontikoirat 2003-2020 

Kuvaaja 3. Tuontikoirien määrät 2003-2020. Tuontikoirien määrissä on vuosittain 
vaihtelua, mutta trendi on kuitenkin selkeästi kasvava. 


3.3 — Sukusiitosprosentti 


Suomenpystykorvien keskimääräinen sukusiitosprosentti 7 sukupolvesta laskettuna vuoteen 2020 = 


1,79 %. Tässä suhteessa kehityssuunta on ollut positiivinen, sukusiitosprosentti on laskenut hyvin 
maltillisesti. 


— Rotu Vuosiluo 


Sukusiitosprosentti 


1,5 

Kuvaaja 4. Suomenpystykorvien sukusiitosasteen kehitys 1990-2021. Lähes 30 vuoden tarkastelujaksolla sukusiitosaste 
on madaltunut ja populaation sukusiitosasteen kasvu on selvästi hidastunut. 

3.4 Tehollinen populaatio 


Suomenpystykorvien tehollisen populaation koko vuonna 2020 oli 559 yksilöä. Tehollinen populaatio 
kuvaa teoreettisesti rodun jalostuspohjan laajuutta ja geneettistä monimuotoisuutta. 
Yksinkertaistettuna voitaisiin sanoa, että rodun tämän hetken yksilöiden määrä on 559, koska vain ne 
koirat, joita käytetään jalostukseen, siirtävät geeninsä seuraavalle sukupolvelle. Vaikka 
rekisteröintimäärät ovatkin laskeneet, tehollisen populaation yksilöiden määrä osoittaa ylöspäin, mitä 
voidaan tietysti pitää positiivisena kehityksenä. 


Tehollinen populaatio 

Kuvaaja 5. Tehollisen populaation kehitys vuosina 2000-2021. Tehollisen populaatiokoon lasku kuvastaa rodun 
rekisteröintimäärien laskua. Mitä vähemmän pentuja on rekisteröity, sen pienemmäksi jää seuraavan sukupolven 
tehollinen populaatio. Lasku on kuitenkin tasaantunut vuoden 2014 jälkeen ja kääntynyt jopa hienoiseen kasvuun. 


3.5 —Jalostukseen käytetyt yksilöt 


Teoreettisesti jalostukseen käytettävien urosten ja narttujen optimaalisin suhde olisi 1:1, jolloin 
jokainen jalostukseen käytetty narttu astutettaisiin eri uroksella ja yhdellä uroksella olisi siten vain 
yksi pentue vuodessa. Tällainen urosten käyttö turvaisi tehokkaasti rodun monimuotoisuutta. 
Käytännössä kuitenkin suosituimmilla jalostusuroksilla voi olla useita pentueita vuodessa. Seuraavalla 
sivulla oleva kuvaaja 6 näyttää, että vuonna 2017 jalostukseen käytettyjen urosten ja narttujen suhde 
on ollut pienimmillään (kuvaajassa näkyvä ”väli) ja vuonna 2006 suurimmillaan. Tästä ”välistä” 
voidaan myös laskea prosentuaalinen osuus niistä nartuista, jotka on astutettu samalla uroksella. 

Jalostukseen käytetyt eri urokset ja nartut 
240 


205 


170 


135 


2003 2004 2005 2006 2007 2008 2009 2010 2011 2012 2013 2014 2015 2016 2017 2018 2019 2020 2021 
— Jalost. käyt. eri urokset — — Jalost. käyt. eri nartut 
Kuvaaja 6. Jalostukseen käytettyjen eri narttujen ja urosten määrä (tilanne joulukuun alussa 2021). Alkuvuodet 2003- 
2009 jalostukseen käytettyjen urosten ja narttujen suhde on ollut huomattavan iso, sittemmin se on kaventunut. 

Kuvaaja 7. Isät:emät -lukusuhteen kehitys vuosina 2000-2021. Lukusuhde on lähentynyt optimaalista tilannetta 1, jolloin 
käytettyjen urosten ja narttujen suhde olisi 1:1. Lukumäärältään suuressa rodussa tämä on jo melko hyvä lukusuhde ja 
osoittaa sitä, että takavuosien trendi tiettyjen siitosmatadorien käyttöön ei ole enää muodissa. 

3.6 Pentuekoko 


Yksi populaation elinvoimaisuuden mittareista 
on pentuekoko. Tässä on kuitenkin 
huomattavia rotukohtaisia eroja mutta yleisesti 
voidaan sanoa, että elinvoimaisessa 
populaatiossa nartut synnyttävät suurempia 
pentueita ja pentujen eliniänodote on korkea. 
Jos tarkastellaan suomenpystykorvien 
pentuekoon kehitystä vuodesta 2000 


eteenpäin, voidaan todeta, että 
suomenpystykorvissa ei ole tilastointihistorian 
aikana koskaan ollut niin suuria pentueita kuin 
nyt. Pentuekoko on alkanut kasvaa vuoden 
2004 jälkeen. Tämä vastaa tarkalleen sitä 
ajankohtaa, jolloin sukusiitosaste on laskenut 
6,254 %:sta nykyiseen alle 2 %:iin. Korkea 
sukusiitosaste on yksi niistä tekijöistä, jotka 
laskevat pentuekokoa ja vähentävät 
populaation elinvoimaisuutta. 


Pentuekoko 
4,5 


4,5 
4,3 
4,2 
EN 1 4,1 4,1 41 
4,1 4 
3,8 
3,6 


2000 2002 2004 2006 2008 


2012 2014 2016 2018 2021 


Kuvaaja 8. Pentuekoon kehitys vuosina 2000-2021. Pentuekoko on noussut tarkastelujaksolla 3,8 pennusta 4,1 pentuun 
(tilanne joulukuun alussa 2021). Suunta on siis ylöspäin ja tämä trendi korreloi sukusiitosasteen vähenemisen kanssa. 


3.7 Kapean geenipohjan merkitys 


Pyrkimys tietyntyyppiseen ihannekoiraan 
supistaa monimuotoisuutta. Ilmiasujen 
samankaltaistuminen tarkoittaa myös geenien 
samankaltaistumista eli monimuotoisuuden 
vähenemistä. Vaikka linjasiitosta ei enää 
suomenpystykorvilla käytetä ja voittajakoirien 
laaja käyttö onkin vähentynyt, tasalaatuisuuten 
pyrkiminen jo itsessään kaventaa geenipohjaa. 
Vahvin jalostusta ohjaava tekijä on kilpailu. 
Tapahtuipa se sitten ulkomuodon tai 
käyttöominaisuuksien perusteella. 


Geenipohjan kapeutuessa väistämättä 
astutusten monimuotoisuus vähenee. 
Kapeutunut geenipohja ja kohonnut 


sukusiitosaste vaikuttavat suoraan 
hedelmällisyyteen. Narttu ei tiinehdy helposti, 
jos nartun oma sukusiitosaste on korkea. 
Pentuekoot jäävät pieniksi, jos yhdistelmän 
sukusiitosaste on korkea. Pentuja myös kuolee 
enemmän. 


Tullakseen näkyviin yksilössä useat 
ominaisuudet vaativat sen, että ominaisuuden 
aiheuttava vastingeeni on peritty molemmilta 
vanhemmilta. Osa tällaisista ominaisuuksista 
on yksilön kannalta merkityksettömiä, mutta 
samalla tavalla periytyy myös joukko 
sairauksia. Tällaiset peittyvät ominaisuudet 
voivat pysyä sukupolvien ajan piilossa. Ne 
tulevat näkyviin vasta silloin, kun yhdistetään 
kaksi kyseisen ominaisuuden kantajaa ja yksilö 

sattuu perimään ominaisuuden aiheuttavan 
vastingeenin kummaltakin vanhemmaltaan. On 
olemassa myös polygeenisesti periytyviä 
ominaisuuksia, jotka tulevat esiin silloin, kun 
yksilö perii useita ominaisuuden aiheuttavia 
geenejä. Kun yhdistetään kaksi keskenään 
läheistä sukua olevaa yksilöä, kasvaa 
todennäköisyys, että syntyvä jälkeläinen saa 
saman sairauteen johtavan geenin sekä isänsä 
että emänsä puolelta. 


Vs —svv—.— 


Kapeutunut geenipohja vaikuttaa 

myös immunologiaan ja sitä kautta 
vastustuskykyyn. Infektioita tulee helpommin 
ja toisaalta myös immunologia kääntyy omia 
soluja vastaan aiheuttaen autoimmuunitauteja. 
Mikäli rodun geenipohja on jo oleellisesti 
kapeutunut, sitä ei saada uudelleen enää 
laajenemaan ilman että rotuun tuodaan 
geenejä rodun ulkopuolelta. 

Koirien terveys ja hyvinvointi sekä käyttöominaisuudet ovat jalostuksen tärkeimpiä kriteereitä. 


Kuva: Kaisa Huttunen 


3.8 Tulevaisuus ja tavoitteet 


Erilaisten jalostuskriteerien ja 
jalostussuositusten asettamisessa on olemassa 
se riski, että jalostuspohja kapenee entisestään, 
jos potentiaaliset jalostuskoirat jätetään 
erilaisten suositusten ulkopuolelle. Koirien 
terveys ja hyvinvointi sekä käyttöominaisuudet 
ovat tärkeimpiä kriteereitä. Vähäpätöisempien 
seikkojen kohdalla voidaan tehdä 
kompromisseja. Suositut jalostusurokset 
vaikuttavat voimakkaasti sukusiitosasteeseen 
ja samalla kaventavat jalostuspohjaa. Siksi eri 
urosten käyttöastetta onkin tarkkailtava ja 
vältettävä yksittäisen uroksen liikakäyttöä. 
Jalostusneuvonnassa kasvattajille on 
kerrottava yksittäisten urosten liikakäytön 
uhasta koko populaatiolle. 

Paitsi jalostukseen käytetyt urokset, myös 
niiden toisen polven jälkeläisten määrä kuvaa 
yksittäisen uroksen populaatioon tuomaa 
jalostusannosta. Tämäkään ei saisi liiaksi 
kasvaa, mutta toisaalta urokset, joilla on paljon 
toisen ja kolmannen polven jälkeläisiä ovat 
todennäköisesti osoittautuneet hyviksi 
periyttäjiksi. Jalostusneuvonnassa on tärkeää 
huomioida, että ne urokset, joilla on runsaasti 
jälkeläisiä, eivät tuottaisi liikaa toisen polven 
jälkeläisiä. Rodun jalostuksen historiasta ja 
sukutauluista tiedämme, että tämä voi 
vaikuttaa rodun jalostuspohjaan ja vähentää 
geneettistä monimuotoisuutta. 


Jalostukseen käytettävien koirien tulisi täyttää 
tietyt jalostuskoirien asetetut kriteerit 
(metsästysominaisuudet, terveys, ulkomuoto, 
luonne jne.). Suomenpystykorva on 
lukumäärältään melko suuri rotu, mutta jos 
jalostukselle asetetaan tiukkoja rajoituksia, 


Kuva: Meri Pistokoski 

noin 80-85 % populaation koirista putoaa pois 
jalostuspohjasta. Terveyteen liittyvät kriteerit, 
esimerkiksi polvilumpioluksaation ja 
silmätutkimusten vaatimukset kaventavat 
entisestään jalostukseen käytettävien koirien 
määrää, jolloin jäljelle jää n. 10-15 % 
populaatiosta. Jalostuksessa tulisi kuitenkin 
mahdollistaa vähintään 50 % käyttöaste 
sukupolvittain. 


Vaikka näin korkeaan käyttöasteeseen ei 
päästä, niin riittävän määrän koiria on 
kuitenkin jäätävä jalostuskäyttöön, jotta 
turvataan riittävä pentuemäärä sukupolvittain. 


3.9 Jalostuksen tavoitteet 


Suomenpystykorvien jalostusneuvojien tekemä 
määrätietoinen työ näkyy rodun nykyisessä 
terveystilanteessa, joka on parantunut kaikilla 
mittareilla. Tulevaisuudessa tavoitteena on 
jatkaa hyväksi havaittua linjaa. 


Sukusiitosaste pyritään pitämään edelleen alle 
3 % seitsemässä (7) sukupolvessa. 
Jalostuspohjan laajuutta lisätään ja 
jalostukseen käytettävien urosten ja narttujen 
käyttöastetta nostetaan yli 30 prosenttiin 
rekisteröidyistä koirista. Pyrkimyksenä on 


myös alentaa ensimmäistä kertaa jalostukseen 

käytettävien koirien keski-ikää (vähimmäisikä 
kuitenkin 2 vuotta). 


Nuorten narttujen omistajille lähetetään 
edelleen kirjeitä, joissa kannustetaan nartun 
pennuttamiseen. Jalostuskäyttöön pyritään 
löytämään uusia uroksia. Tässä 
jalostuskatselmuksilla on suuri merkitys. 
Uroksille suositellaan maksimissaan kaksi (2) 
astutusta vuodessa ja yhdelle urokselle 
rekisteröidään korkeintaan 40 jälkeläistä sen 
eliniän aikana. 


3.10 Rotujärjestön toimenpiteet 


Järjestön pyrkimyksenä on vähentää 
yksittäisten koirien ylikäyttöä. Yhdelle 
urokselle suositellaan enintään enintään kaksi 
(2) pentuetta vuodessa. Järjestö kannustaa 
lisäämään vähemmän käytettyjä uroksia 
jalostuksessa. Vastaavasti suositellaan 
useampien narttujen käyttämistä. Myös 
harvinaisempia jalostusyhdistelmiä suositaan. 


Kasvattajille korostetaan jalostuskoirien iän 
merkitystä. Järjestötasolla pyritään 
vähentämään ongelmia, jotka voivat johtua 
ensimmäistä kertaa jalostukseen käytettävien 
koirien korkeasta iästä. 


Tavoitteena on myös lisätä yhteistyötä 
Pohjoismaissa ja muilla lähialueilla (Venäjä). 
Jalostukseen sopivien koirien tietoja kerätään 
systemaattisesti ja kasvattajia kannustetaan 
myös ulkomaisten jalostuskoirien käyttöön. 


SPJ:n jäsenille järjestetään joukko-PEVISA- 
tarkastuksia sekä ilmaista jalostusneuvontaa, 
koulutusta ja luentoja. Merkittäviä tapahtumia 
ovat järjestön jalostuspäivät ja 
kasvattajapäivät. Uusille pennunomistajille on 
tehty ilmainen pentuopas, jonka avulla uusi 
omistaja pääsee pystykorvaharrastuksen 
alkuun. 


LISÄÄNTYMINEN 


4 LISÄÄNTYMINEN 
4.1 Keskimääräinen pentuekoko 


Keskimääräinen pentuekoko on vaihdellut 
vuosina 2009-2019 4,0-4,5 pennun välillä, 
mikä on edelleen noin yksi pentu vähemmän 
kuin esim. suomenlapinkoiralla. Tätä 
edeltävään JTO-kauteen verrattuna tilanne ei 
ollut muuttunut, mutta vuosina 2015-2019 
keskimääräinen pentuekoko vaihteli vuosittain 
välillä 3,9-4,3 eli oli viimeisimmällä 
viisivuotiskaudella alhaisempi kuin aiemmin 
mutta kokonaistrendi on silti nouseva. Syitä 
suomenpystykorvan pieniin pentueisiin on 
mietitty, mutta selkeää vastausta ei ole 
keksitty. Pentuekoko on selkeästi 
perinnöllinen ominaisuus. Todennäköisesti 
niukan ravinnon oloissa ovat parhaiten 
selvinneet pienet pentueet ja niiden 
hoitamisesta nartut, joille tällaisia on syntynyt. 
Sukusiitoksella saattaa myös olla vaikutusta. 
Pentukuolleisuus on rodulla SKL:n ja 
rotujärjestön tietojen mukaan alhainen. 


4.2 Astumis- ja tiinehtymisvaikeudet 


Joinakin vuosina astutetuista narttuista on 
jäänyt kohtalaisen suuri osa tyhjäksi astumisen 
onnistumattomuuden vuoksi. Joko narttu ei ole 
antanut astua tai uros on ollut haluton. 
Rodussa on tavoitteena saada jalostukseen 
käytettäville koirille näyttöä 
käyttöominaisuuksista, mikä on tietysti hyvä 
asia sinänsä, mutta sekä nartun, että erityisesti 
uroksen kohdalla olisi suotavaa, että astumista 
päästäisiin harjoittelemaan otollisessa iässä eli 
nuorena aikuisena viimeistään. Uroksen 
säästely vanhoille päiville voi kostautua sitten, 
kun jalostuskäyttöä vihdoin olisi tai omistaja 
sen viimeinkin sallisi. Asiasta on pyritty 
jakamaan valistusta eri tapahtumissa. 


SKL:n terveyskyselyyn vastatuista 209 koirasta 
on jalostukseen yritetty käyttää 42,1 prosenttia 
(urokset ja nartut yhteensä). 77 %:lla ei ole 
havaittu jalostuskäytössä mitään ongelmia. 


Esiintyneet ongelmat suuruusjärjestyksessä 
(vastattu 87 koirasta): keisarinleikkaus joko 
synnytysongelman takia tai varmuuden vuoksi 
11,5 %, jokin muu astutus- tai 
synnytysongelma 6,9 %, narttu ei ole antanut 
astua 3,4 %, narttu ei ole tiinehtynyt tai 
tiinehtyi vasta usean yrityksen jälkeen 3,4 %. 
1,1 %:n kohdalla on turvauduttu 
keinosiemennykseen luonnollisen astumisen 
epäonnistuttua. Tarkempien omistajien 
antamien vastausten mukaan vaikuttaisi, että 
kaikki nartut eivät hyväksy sille valittua urosta 
ja toisin päin, vaikka ajankohta olisi tutkitusti 
oikea. Sisäsiittoisuuden 
välttämiskäyttäytyminen tulee väistämättä 
mieleen. 


Voimakkaat valeraskaudet ilmoitettiin 
suurimmaksi syyksi 
suomenpystykorvanarttujen 

sterilisaatioon. Rotu on kansainvälisestikin 
erityisesti mainittu roduksi, jolla esiintyy 
harvoin märkäkohtu, muttei se siltä täysin 
suojassa ole, ei myöskään 
maitorauhaskasvaimilta, joita ilmoitettiin 
terveyskyselyyn joitakin. Sterilisaation ei ole 
kuvattu vaikuttavan koiran 


metsästyskäyttäytymiseen heikentävästi. 


Suomenpystykorvan pentukuolleisuus on alhainen. 
Kuva: Salla Fagerström 

4.3 —Synnytysongelmat 


Terveyskyselyssä 2014 ilmoitettiin 14 kpl 
synnytysongelmia (vastattu 103 nartusta, 
joista noin 40 oli käytetty jalostukseen), joista 
sektioon johti 11. Yksi narttu oli keisarileikattu 
kahdesti. Trendi, joka oli havaittavissa jo 
edellisessä terveyskyselyssä, tuntuu jatkuvan: 
edellisellä JTO-kaudella todettiin synnytykseen 
kuolleisuuden olevan noin 9 prosentin luokkaa, 
mikä on korkea luku. Taustalla on 
todennäköisesti ainakin osittain narttujen 
korkea jalostuskäytön ikä. 


4.4 Pentujen hoitamiseen liittyvät ongelmat 
nartuilla 


Terveyskyselyihin saatujen vastausten mukaan 
suomenpystykorvanartut hoitavat pentunsa 
hyvin ilman ihmisen apua. 


4.5 Pentukuolleisuus 


Terveyskyselyssä 2014 ilmoitetuissa 68 
pentueessa oli 9 kpl kuolleita pentuja eli 
pentukuolleisuus on alhaisella tasolla. Jos 
pentueissa on ollut normimäärä pentuja eli 
noin 4 pentua, on kuolleisuus 

2014 terveyskyselyn mukaan noin 3 % 
luokkaa. SKL:n ilmoitettujen kuolleiden 
pentujen osuus on vuodesta 2009 alkuvuoteen 
2014 mennessä ollut 4 % (828 pentuetta, 
Lähde K. Mäen tekemä yhteenveto). Luku 
vaikuttaa olevan tyypillinen ns. normitaso 
keskikokoiselle normaalirakenteiselle 
koirarodulle. 


4.6 —Synnynnäiset viat ja epämuodostumat 


Hammaspuutokset ovat edelleen 
suomenpystykorvan yleisin synnynnäinen vika, 
sillä vuonna 2019 209 SKL:n terveyskyselyyn 
vastatusta koirasta 14,8 %:lla oli jokin pysyvän 
hampaan puutos. Seuraavaksi yleisin erityisesti 
eritelty vika oli synnynnäinen sydänvika (1,4 
%), napatyrää oli 0,5 %:lla samoin kuin 


Suomenpystykorvanarttu hoitaa p 
ihmisen apua. Kuva: Kaisa Huttunen 


virheellistä purentaa. Häntämutkia ilmoitettiin 
oleva 1 %:lla 209 koirasta. 


Uusi synnynnäinen vika, jota ei aiemmin ole 
tullut tietoon oli maksashuntti. Aiemmin ei 
kukaan ollut ilmoittanut 
maitokulmahampaiden vaihtumisongelmista, 
mutta SKL:n kyselyssä ilmoitettiin 7,7 %:lla 
pennuista poistetun vaihtumattomia 
maitokulmahampaita. 


Aiemmassa rotujärjestön terveyskyselyssä 
tilanne oli hyvin samankaltainen: 
Hammaspuutoksia esiintyi 2014 kyselyn 
mukaan 52 koiralla eli 28,6 % vastatuista 
koirista. Tavallisimmin puuttui 1-3 
premolaaria (P2 ja P3), mutta myös useampien 
hampaiden puutoksia ilmoitettiin, joissa myös 
molaareita. 


Kahdella nuorella koiralla oli terveyskyselyn 
2014 mukaan PPA eli avoin valtimotiehyt 
(sikiöaikainen yhteys keuhkovaltimon ja 
aortan välillä). Toisella koirista se oli suljettu 
kirurgisesti. Koirat eivät olleet toisilleen 


läheistä sukua. Yksi pentu oli ilmoitettu 
lopetetuksi 16 viikon iässä vakavan 
polvilumpioluksaation vuoksi ja yhdellä 
nuorella koiralla oli ilmoitettu olleen 
voimakkaasti taipuneet eturaajat ja toisella 
vasemman tassun epämuodostuma 
(räpylämäinen tassu). 

5 —PERINNÖLLISET VIAT JA SAIRAUDET 


5.1 Suomenpystykorva, yksi maailman 


terveimmistä koiraroduista 


Kautta vuosituhansien suomenpystykorva on 
toiminut käyttökoirana vaativissa olosuhteissa. 
Se on jättänyt jälkensä koirien rakenteeseen 
sekä terveyteen. Tilastojen valossa 
suomenpystykorva on yksi maailman 
terveimpiä koirarotuja (lähteinä Kennelliiton 
terveyskysely 2019 ja Agrian terveystutkimus 
2013-2019). Eläinlääkärikäyntejä tehdään 
useimmiten rokotusten ja terveystarkastusten 
tiimoilta. Rotu on myös suhteellisen 
pitkäikäinen. Yli 15-vuotias mummo- tai 
pappakoira voi hyvinkin vielä viettää täyttä 
koiran elämää. 


Rotu polveutuu suoraan luonnonkannasta, 
mutta silti vuosikymmenien aikana tehty rodun 
ahdaskin jalostus matadoriyksilöineen on 
jättänyt jälkensä rotuun perinnöllisten 
sairauksien muodossa. Rodussa tavataan 
jonkin verran perinnöllisiä sairauksia, kuten 
esimerkiksi polvien sijoiltaanmenoa, eli 
patellaluksaatiota tai perinnöllisiä 
silmäsairauksia. 


Suomenpystykorvan perinnölliset sairaudet 
eivät kuitenkaan ole kovin yleisiä. Vain 
muutamalla prosentilla populaatiota sairaudet 
tulevat ilmiasuun ja hyvin harvoilla yksilöillä se 
vaikuttaa selvästi koiran elämään 
käyttökoirana tai perheenjäsenenä. Joskus 
sairaudet ovat kuitenkin ilmiasussaan 
vakavampia ja saattavat vaatia esimerkiksi 
leikkausoperaation tai lääkityksen. 


Suomenpystykorvan perinnöllisiä sairauksia 
pyritään vähentämään populaatiossa pääosin 
ohjaamalla jalostusta yhdistelmien taustoilla 
olevia riskejä tarkastellen ja ylläpitämällä 
rodun monimuotoisuutta esimerkiksi 
yhdistelmien sukusiitosastetta pienentämällä. 


Rotujärjestön jalostuskoirille asettamat 
kriteerit toimivat hyvinä suuntaviivoina, kun 

tavoitellaan elinvoimaista ja tervettä 

rotua. Vuosien saatossa rodun terveystilanne 
on vaihdellut jonkin verran. Esimerkiksi 1980- 
ja 1990-luvuilla epilepsia pääsi yleistymään 
rodussa, minkä johdosta merkittävä osa 
populaatiota jouduttiin siirtämään 
jalostuskäytön ulkopuolelle. Pitkäjänteisellä 
työllä epilepsia saatiin kuitenkin talttumaan ja 
tänä päivänä voidaan puhua jo marginaalisesta, 
toki tarkasti seurattavasta sairaudesta. 


Tärkeintä rodun terveen tulevaisuuden 
suhteen on harrastajien työ sen eteen. 
Avoimuus ilmi tulleiden sairauksien suhteen, 
toistuvat PEVISA-tarkastukset ennen 
jalostuskäyttöä sekä jalostuskriteerien mukaan 


yhdistelmien suunnittelu auttavat kaikki rotua 
tulevaisuudessa. 


Kuva: Meri Pistokoski 


5.2 Sairauksien tutkiminen 


Silmä- ja polvitutkimuksia suorittavat eri 
puolilla maata olevat koulutetut ja Suomen 
Kennelliiton (SKL) valtuuttamat eläinlääkärit. 
Koira on tutkimushetkellä oltava 
tunnistusmerkitty ja tunnistusmerkinnän 
kokonaan luettavissa. 


5.3 —Suomenpystykorvan PEVISA 


PEVISA-ohjelma ajalle 1.1.2021-31.12.2025: 
pentujen molemmilla vanhemmilla tulee olla 
ennen toista astutusta voimassa oleva 

polvitarkastuslausunto ja 
silmätarkastuslausunto, jotta niiden 

jälkeläiset rekisteröidään. Tutkittaessa koiran 
on oltava iältään vähintään 12 kuukautta. 
Polvitarkastuslausunto annetaan SKL:n 
polvilumpioluksaatio-ohjeen mukaisesti. Alle 
kolmen vuoden ikäiselle koiralle annettu 
lausunto on voimassa kaksi vuotta. Mikäli koira 
on tutkimushetkellä täyttänyt kolme vuotta, ei 
tutkimusta tarvitse uusia. Rekisteröinnin raja- 
arvo on polvilumpioluksaation aste 1. Astetta 1 
sairastavalle koiralle on käytettävä 
parituskumppania, jonka 
polvilumpioluksaatiotulos on 0. 


Alle kolmen vuoden ikäiselle koiralle annettu 
silmätarkastuslausunto on voimassa kaksi 
vuotta. Mikäli koira on tutkimushetkellä 
täyttänyt kolme vuotta, ei tutkimusta tarvitse 
uusia. Jalostuskäytössä suositellaan tehtäväksi 
silmätarkastus uudelleen 36 kk:n kuluttua 
ensimmäisestä tutkimuksesta. 


Perinnöllistä kaihia, PRA:ta tai PHTVL/PHPV- 
sairauden asteita 2-6 sairastavan koiran 
jälkeläisiä ei rekisteröidä. Astetta 1 
sairastavalle koiralle on käytettävä 
parituskumppania, jonka 
silmätarkastuslausunto on ”ei todettu 
perinnöllisiä silmäsairauksia”. Yhdelle koiralle 
rekisteröidään 40 jälkeläistä. Se pentue, jossa 
raja ylittyy, rekisteröidään kuitenkin 
kokonaisuudessaan. Pentueen sukusiitosaste 
saa olla enintään 6,25 % seitsemästä 
sukupolvesta laskettuna. Laskennassa 
huomioidaan SKL:n tiedossa olevat 
esivanhemmat. Ohjelma on voimassa 1.1.2021- 
31.12.2025. 


5.4 —Jalostuskiellot 


Koira asetetaan jalostuskieltoon (ts. Suomen 
Kennelliitto ei rekisteröi sen jälkeläisiä), kun 
sillä on todettu jokin seuraavista sairauksista: 
« HC (perinnöllinen harmaakaihi) 

« PRA (verkkokalvon etenevän surkastuman 


periytyvä muoto) 


e PHTVL/PHPV (sikiöaikaisen 
verisuonijäänteen aiheuttama silmän 
kehityshäiriö, asteet 2-6) 

e patellaluksaatio (polvilumpion sijoiltaan 
meno, asteet 2-4) 


Koira voidaan asettaa jalostuskieltoon, jos sen 
todetaan vähintään kolmen pentueen 
perusteella periyttävän em. sairauksia selvästi 
rodun keskimääräistä tasoa enemmän. 
Jalostuskiellon asettaa rotujärjestön 
esityksestä Suomen Kennelliiton hallitus. 
Jalostuskielto astuu voimaan, kun 
koiranomistaja on saanut eläinlääkärin 
lausunnon koiran jalostuskieltoon johtavasta 
sairaudesta tai koiran asettamisesta Suomen 
Kennelliiton hallituksen päätöksellä 
jalostuskieltoon. Tämän jälkeen tapahtuneesta 
astutuksesta syntyviä pentuja ei 

rekisteröidä. 


5.5 —Jalostuskiellon peruminen 


Perinnöllisestä silmäsairaudesta aiheutunut 
jalostuskielto perutaan, jos Suomen 
Kennelliiton silmätarkastuspaneeli toteaa, ettei 
koira sairasta kyseistä silmäsairautta. 


Suomenpystykorva on huolellisen jalostuksen ansiosta 
perusterve koirarotu. Kuva: Kaisa Huttunen 

5.6 PEVISA-ohjelmaan sisällytetyt viat ja 
sairaudet 


PRA, verkkokalvon etenevä surkastuma 


PRA- tautiryhmä sisältää suuren joukon 
tauteja, joiden oireet alkavat hämäräsokeutena 
ja jotka johtavat sokeutumiseen. Sairautta voi 
esiintyä jo hyvin nuorena tai keski-iässä tai 
jopa sitä vanhempana. Periytyminen 
noudattanee samoja periaatteita kuin kaihilla. 
Vuonna 2016-2019 tarkastetuista 
suomenpystykorvista ei löytynyt yhtään PRA- 
sairasta koiraa. 


Perinnöllinen kaihi, katarakta 


Perinnöllinen harmaakaihi eli katarakta on 
nuorella tai keski-ikäisellä koiralla esiintyvä 
silmän linssin samentuma joko yhdessä tai 
molemmissa silmissä. Sairaus estää valon 
pääsyn verkkokalvolle ja voi johtaa 
täydelliseen näkökyvyn menetykseen. 


Katarakta periytyy väistyvästi ja sukupuolesta 
riippumatta. Myös dominoivasti periytyvää 
kaihia on tavattu. 2016-2019 tutkituista 
suomenpystykorvista löytyi kataraktaa n. 5 
%:lla koirista. 


PHPV/PHTVL, sikiöaikaisen 
verisuonijäänteen aiheuttama silmän 
kehityshäiriö 


PHPV tarkoittaa silmän sisällä linssiä 
ravitsevan verisuonijärjestelmän sikiökautista 
jäännettä, jonka muutokset voidaan todeta jo 
nuorella iällä. PHTVL/PHPV-muutokset jaetaan 
vakavuudeltaan asteisiin 1-6. Vakavimmissa 
asteissa pysyväksi jääneet rakenteet 
aiheuttavat linssiin samentumia, linssin 
epämuotoisuutta ja altistavat kaihimuutoksille 
ja sokeudelle. 


Periytymismekanismi on tuntematon. Yksilöitä, 
joilla on todettu 2. astetta ja sitä vakavampia 
PHTVL /PHPV-muutoksia, ei saa käyttää 


jalostukseen. 2016-2019 tutkituissa 
suomenpystykorvista löytyi PHPV/PHTVL noin 
2,5 %:lla koirista. 


RD, verkkokalvon synnynnäinen 
kehityshäiriö 


RD (retinan dysplasia eli verkkokalvon 
synnynnäinen kehityshäiriö) jaetaan kolmeen 
muotoon, multifokaaliin (MRD), geografiseen 
(GRD) ja totaaliseen (TRD). MRD:ssa 
verkkokalvolla näkyy yksittäisiä poimuja, jotka 
syntyvät verkkokalvon paikallisen 
virhekehityksen seurauksena. Poimujen 

määrä voi vaihdella. 


MRD ei vaikuta näkökykyyn. GRD:ssa 
verkkokalvo on väärin kehittynyt laajemmalla 
alueella, mikä voi vaikuttaa koiran näkökykyyn 
ja TRD:ssa verkkokalvo on kokonaan 
irtautunut, mikä aiheuttaa silmän täydellisen 
sokeuden. 


MRD-muutokset eivät pahene iän myötä, vaan 
saattavat pikemminkin osittain hävitä 
näkyvistä vanhemmiten. GRD:aan saattaa iän 
myötä liittyä paikallista verkkokalvon 
rappeumaa muutoksen alueella. 


Useilla roduilla RD:n on todettu periytyvän 
väistyvästi. Eri RD-muotojen välistä geneettistä 
yhteyttä ei tunneta. 


Kennelliiton jalostustieteellisen toimikunnan 
silmätyöryhmän ohjeistuksen mukaan koiraa, 
jolla on todettu multifokaali RD, voidaan 
käyttää jalostukseen terveen 
parituskumppanin kanssa. GRD:aa ja TRD:aa 
sairastavaa koiraa ei saa käyttää jalostukseen. 
Vuonna 2016-2019 tarkastetuista 
suomenpystykorvista ei löytynyt yhtään RD- 
sairasta koiraa. 

Polvilumpion sijoiltaanmeno, runsaasti kääpiöroduilla ja sellaisilla 
patellaluksaatio suuremmilla roduilla, joilla on suora takajalka. 
Periytyvyyden tarkka mekanismi ei ole 
Polvinivelen rakenteelliset heikkoudet tiedossa, mutta todennäköisesti taustalla on 
altistavat patellaluksaatiolle eli polvilumpion polygeeninen periytyminen. Pienikokoisilla 
sijoiltaan menolle. Jalka-asento on virheellinen roduilla polvilumpio luksoituu yleensä 
ja polvilumpion telaurat ovat liian matalat. sisäänpäin (mediaalisesti) ja suuremmilla 
Patellaluksaatiota esiintyy suhteellisen lateraalisesti. 


2016 700 201 10 2 1 [0] 1 215 
2017 589 160 k 1 0 0 [0] 164 
2018 586 107 3 Z 0 0 1 112 
2019 658 76 3 2 1 [0] 0 82 
2020 JI 16 0 Z 0 0 0 17 
Yhteensä 3266 560 19 Vi A 0 A 590 
RIKU H HON HESON KOEN HE EN KTTO 
2016 31% 93% 5% 1% 0% 0% 0% 
2017 28% 98% 2% 1% 0% 0% 0% 
2018 19% 96% 3% 1% 0% 0% 1% 
2019 12% 93% 4% 2% 1% 0% 0% 
2020 2% 94% 0% 6% 0% 0% 0% 
Yhteensä 18% 95% 3% 1% 0% 0% 0% 


Suomenpystykorvan patellaluksaatiotilasto 2016-2020. 


vuoden aikana. Valppaana on kuitenkin syytä 
5.7 Muut merkitykselliset sairaudet olla ja jalostustoimikunta toivoo, että koiran 
omistajat ilmoittaisivat epileptiset koiransa. 


Epilepsia 
Rotujärjestössä on käytössä laskennallinen epi- 
Epilepsia on koiran yleisin neurologinen luku suomenpystykorvilla. Epi-luku on 
sairaus. Epilepsia on toistuvia kohtauksia matemaattinen suure, joka on kehitetty 
aiheuttava aivojen sähköisen toiminnan häiriö, apuneuvoksi jalostukseen, jotta olisi 
joka periytyy ilmeisesti useamman geenin mahdollista kartoittaa mahdolliset riskit koiran 
yhteisvaikutuksena. Oireyhtymää on tavattu suvussa piilevästä epilepsiasta. 
suomenpystykorvilla jo 1980-luvulta lähtien. 
Taudin diagnosointi on vaikeaa — ensin on Tämän mahdollistaa tietokanta, jossa on 
suljettava pois muut vastaavia oireita sukutauluissa merkinnät epileptisistä koirista 
aiheuttavat sairaudet. ja niiden lähisukulaisista sekä tältä pohjalta 
kehitetty laskentamenetelmä, josta saadaan 
Kohtaukset alkavat suomenpystykorvilla koiran sairastumisriskiä kuvaava epi-luku. 
keskimäärin 3 vuoden iässä. Epilepsia on 
rodussamme tarkasti seurattava sairaus. Menetelmällä on saavutettu 
Epilepsiaan sairastuneiden koirien osuus on jalostusneuvonnassa käytännön tuloksia, joka 
vähentynyt merkittävästi viimeisimmän 10 näkyy tilastoissa vuosiluokkien keskiarvon ja 


sairastuneiden koirien vähenemisenä rodussa. 

Tiukalla jalostuksen ohjauksella 2000-luvulla 
on saatu rodussa merkittäviä muutoksia 
epileptisten koirien määrän vähentyessä. 


Hammaspuutokset 


Pysyvien hampaiden puuttuminen on 
perinnöllinen vika, mutta sen 
periytymismekanismi suomenpystykorvalla ei 
ole tiedossa. Todennäköisesti on kuitenkin 
kysymys usean eri geenin vaikutuksesta 
(polygeeninen ominaisuus). 


On todennäköistä, että hammaspuutoskoira 
jättää itsensä kaltaisia jälkeläisiä lähes 
jokaiseen pentueeseensa, joten näiden koirien 
käyttäminen jalostukseen lisää 
hammaspuutoksellisten yksilöiden määrää. 


Toisaalta, ongelma on terveyskyselyn valossa 
rodussa niin laajalle levinnyt, ettei 
hammaspuutoskoiria voida jättää käyttämättä 
ilman, että jalostukseen käytettävien koirien 
määrä käy vaarallisen pieneksi. 


Jalostusohjeet hammaspuutosten varalle: käytä 
vain lieväasteista (1- muutaman hampaan 
puutos, premolaarit P) sellaiseen koiraan 
yhdistettynä, jolla itsellään on täysi purenta, ja 
jonka suvussa ei ole esiintynyt useita 
hammaspuutoskoiria. 


Kuitenkaan koiraa, jolta puuttuvat kaikki 
premolaarit, ei tule käyttää jalostukseen eikä 
myöskään koiraa, jolta puuttuu enemmän kuin 
yksi inkisiiva (kapea alaleuka) tai koiraa, jolta 
puuttuu molaareita (muut kuin M3) taikka 
caninus. 


Kuva: Meri Pistokoski 

6 REKISTERÖINTIEN PUTOAMINEN 


6.1 ”Pelkästä” lintukoirasta kaiken riistan 
koiraksi 


Kaupungistumiskehitys ei ole juurikaan 
vaikuttanut metsästysharrastuksen suosioon 
Suomessa. Päinvastoin metsästäjien määrä on 
yli kolminkertaistunut 1950-luvulta tähän 
päivään saakka. Vaikka 1950-luvulla valtaosa 
suomalaisista asui vielä maalla, 
metsästyskortin lunastaneita metsästäjiä oli 
Suomessa vain noin 100 000. Tänä päivänä 
kaupunkialueilla asuu noin 85 prosenttia 
suomalaisista. Metsästäjiä on jopa hieman yli 
300 000. Näin ollen metsästysharrastuksen 
suosion hiipumisella ei voida perustella 
suomenpystykorvan rekisteröintimäärän 
laskua. 


Rodun rekisteröintimäärien sanotaan 
seuranneen pienellä viiveellä 
metsäkanalintujen määrien muutoksia. 
Rekisteröintien huippuvuodet osuivat 1960- 
luvun lopun hyviin lintukantoihin. Vuonna 
1968 suomenpystykorvia rekisteröitiin 2866 
kappaletta. Vuonna 2019 tämä määrä oli vain 
651 kappaletta. Rodun suosion laskun yhtenä 
syynä voikin olla, että suomenpystykorva on 
pitkään mielletty pelkäksi lintukoiraksi, vaikka 
se toimii edelleen loistavasti kaiken riistan 
metsästyksessä. 


Jälleen yksi pesärosvo pois luonnosta. 
Kuva: Kaisa Huttunen 


Kuva: Meri Pistokoski 


6.2 Suomenpystykorva sopii myös 
kaupunkilaismetsästäjälle 


Metsästäjien määrä on 2000-luvulla pysynyt 
kohtuullisen tasaisesti yli 300 000:ssa. 
Metsästäjäkunnan rakenteessa on kuitenkin 
tapahtunut muutoksia. Yhä useampi metsästäjä 
on syntynyt kaupungeissa ja aloittanut 
harrastuksensa vasta aikuisena. Myös 
naismetsästäjien määrä kasvaa. Naisia ja 
kaupunkilaismetsästäjiä harrastuksen pariin 
vetää eettinen villiruoka sekä koirat. 


Rotuna suomenpystykorva soveltuu 
erinomaisesti myös kaupunkilaismetsästäjille, 
koska yksi ja sama koira käy hyvin 
monenlaisen riistan pyyntiin. 
Suomenpystykorvalla voi metsästää 
sorsalintuja, metsäkanalintuja, peltolintuja, 
pienpetoja, hirveä ja karhua. Ja jos 
koiranomistaja niin tahtoo, sitä voidaan 
käyttää myös jänismetsällä. 


Suomenpystykorvan kanssa on kohtuullisen 
turvallista metsästää sirpaleisilla alueilla, sillä 
se ei seuraa riistaa yhtä sitkeästi kuin 
hirvenmetsästykseen jalostetut koirat tai 
ajavat metsästyskoirat. Keskikokoista 
suomenpystykorvaa on helppo kuljettaa 
mukana pienessäkin autossa. 


Kuva: Kaisa Huttunen 

Vanhat sitkeät myytit sekä kasvattajien 
asenteet ovat osaltaan vaikuttaneet siihen, ettei 
suomenpystykorvia ole liiemmälti 
kaupungeissa. Pystykorvan maine 
haukkuherkkänä talonvahtina perustuu aikaan, 
jolloin pystykorvia oli maaseudulla melkein 
joka talon pihassa. Koirat asuivat ulkona ja 
hälyttivät kuin vieraita tuli pihalle. Samalla 
tapaa vieraista ilmoittaisivat kaikki haukkuvat 
koirarodut, mutta pystykorvan maine turhan 
räksyttäjänä säilyy sitkeänä. Moni ajatteleekin, 
ettei pystykorva sovellu vahtiominaisuutensa 
vuoksi taajamiin tai ainakaan kerrostaloihin, 
vaikka rotu on yhtä lailla koulutettavissa 
hiljaiseksi kuin mitkä tahansa muut haukkuvat 
koirarodut. 


Kaikki kasvattajat eivät myöskään halua myydä 
pentua kaupungissa asuvalle uudelle 
harrastajalle. Helposti ajatellaan, ettei koiralla 
ole kaupunkiolosuhteissa tarpeeksi virikkeitä, 
eikä koira pääse tarpeeksi metsälle. Oletus on 
usein väärä, sillä kaupungeissa 
koiranomistajan tulee viedä koira lenkille 
useita kertoja päivässä. Lisäksi 
kaupunkilaismetsästäjät suuntaavat 
viikonloppuisin ja lomilla metsälle koiriensa 
kanssa yhtä aktiivisesti kuin maalla asuvat 
metsästäjätkin. 

jalostuspohjaa 


Linnunhaukkukokeiden perimmäinen tarkoitus 
on palvella jalostusta eli tuoda esiin koirien 
käyttöominaisuuksia. Viime vuosina 
koekäyntejä linnunhaukkukokeissa on ollut 
vuositasolla noin 1000 kappaletta. Määrä ei 
tarkoita sitä, että kokeissa kävisi keskimäärin 
1000 koiraa vuodessa, sillä yksi ja sama koira 
käy todennäköisesti kokeissa useita kertoja 
vuodessa. 


Suomenpystykorvan vuosien 2016-2020 
jalostuksen tavoiteohjelman suosituksessa 
”käyttö- ja ulkomuoto-ominaisuuksien 
kehittämiseksi jalostuskäyttöön valittavien 
koirien on yli 15 kk ikäisenä oltava 
ulkomuodon laatumaininnan osalta tasoa hyvä 
(H) ja koetulokseltaan avoimen luokan 2 
(AV02) tasoa.” Toisen palkintosijan eli LINT2 
tuloksen saavuttaminen vaatii koiran taitojen 
lisäksi sitä, että maastosta löytyy lintuja, linnut 
pysyvät haukussa ja keli on kohtuullinen. Usein 
tämän kakkostuloksenkin saavuttamisen 
edellytyksenä on, että koira käy useamman 
kerran kokeissa. 


Koe- ja kilpailutoiminta kiinnostaa kuitenkin 
vain murto-osaa suomenpystykorvan 
omistajia. Valtaosa metsästäjistä haluaa ottaa 
koiran pelkästään metsästyskäyttöä varten. 
Tosin nämäkin haluavat mielellään ottaa 
pennun sellaisista vanhemmista, joilla on 
todistettavia näyttöjä metsästyspuolelta. 


Koska kokeissa menestyneiden koirien pennut 
menevät parhaiten kaupaksi, kasvattajiksi 
uskaltautuvat pääosin sellaiset 
pystykorvanartun omistajat, joilla on aikaa ja 
mahdollisuuksia harrastaa kokeita ja 
kilpailuita. Usein nämä kasvattajat myyvät 
pentunsa mieluusti sellaisiin koteihin, joissa 
harrastetaan kokeita ja kilpailuja, jotta 
kasvateista saadaan näyttöä. 


Kasvatustoiminnan voimakas kytkeytyminen 
kilpailuharrastukseen supistaa väistämättä 

sekä kasvattajien että jalostuksessa 
käytettävien koirien määrää. Moni terve, 
hyväluontoinen ja metsässä toimiva koira jää 
jalostuksen ulkopuolelle, kun omistajia ei pääse 
tai halua päästä koetoimintaan mukaan. 


Koetoimintaharrastajien määrän lasku 
kytkeytyy yleiseen yhdistystoiminnan 
kiinnostuksen hiipumiseen. Uusia 
vapaaehtoisia on vaikea saada mukaan 
toimintaan ja yksille ja samoille aktiiveille 
kasaantuu monenlaisia töitä sekä 
valtakunnallisella että paikallistasolla. 


Nykysukupolvi ei ole enää samalla tavalla 
kiinnostunut aikaa sitovasta 
yhdistystoiminnasta, vaan he haluavat 
harrastaa itseään kiinnostavia asioita itselleen 
sopivana ajankohtana valitsemassaan seurassa. 
Metsästyskoiraharrastuksen kanssa kilpailevat 
monet muutkin vaihtoehtoiset ajankäyttötavat: 
perhe, kodin ulkopuolinen työ, matkustelu ja 
muut harrastukset. 


Nykyisen kaltainen koetoiminta vaatii 
koiranomistajalta asiaan perehtymistä, 
verkostoitumista ja sitoutumista. Kokeisiin on 
vaikea päästä, jos ei tunne entuudestaan 
koetoimintaa ja sitä, mistä kokeisiin voi saada 
tuomareita. Ja jos kokeissa kiinnostutaan 
käymään, koiranomistajan tulisi itse suorittaa 
palkintotuomarikortti, jotta voisi 

Kuva: Meri Pistokoski 


vastavuoroisesti toimia tuomarina muille 
kokeissa kävijöille. Tämä puolestaan vie aikaa 
siltä toiminnalta, johon koira on alun perin 
hankittu — metsästykseltä. 


6.4 — Uutta suuntaa viestintästrategiasta 


Syksyllä 2018 SPJ:n suomenpystykorvajaosto 
työsti viestintästrategiaa vuosille 2019-2025. 
Strategia esiteltiin vuoden 2019 
Jalostuspäivillä. 


Jaoston mukaan suomenpystykorvan 
vahvuuksia on koiran monikäyttöisyys ja vahva 
riistavietti. Harvemmin löytää sellaista 
suomenpystykorvaa, joka ei vähintäänkin 
kohtuullisesti pelaisi metsässä. Koira on 
kooltaan sellainen, että sitä on helppo kuljettaa 
matkoilla mukana pienemmässäkin autossa. 
Suomenpystykorva on myös yhteistyökykyinen 
koira ja helposti koulutettavissa. Rotu on 
kohtuullisen terve ja soveltuu hyvin koko 
perheen koiraksi. 


Valitettavasti erilaiset paikkaansa 
pitämättömät myytit elävät kuitenkin sitkeästi. 
Suomenpystykorvaa pidetään usein turhan 
räksyttäjänä, pelkästään maaseudulle tai 
metsäkanalinnun metsästykseen soveltuvana 
koirana. Tosiasiallisia suomenpystykorvan 
heikkouksia on taas pieni pentuekoko, kapea 

geenipohja ja kapea jalostuspohja. Kasvattajia 
on vähän, eikä kysyntään voida aina vastata. 
Haasteena on myös tällä hetkellä se, miten 
tavalliset metsästäjät saataisiin kiinnostumaan 
koetoiminnasta sen verran, että koirille 
saataisiin näyttöjä. 


Ympäröivän yhteiskunnan muutokset tarjoavat 


suomenpystykorvalle kuitenkin oivallisia 
mahdollisuuksia, joihin olisi helppo tarttua. 
Väkilukuun suhteutettuna metsästäjien määrä 
on todella korkea Suomessa verrattuna muihin 
Euroopan maihin. Kansalliskoiramme on 
erittäin monipuolinen metsästyskoira, joka 
soveltuu niin maaseudulla asuvien kuin 
kaupunkilaismetsästäjienkin kotitalouksiin. 


Myös metsästysharrastuksen uusi buumi, joka 
korostaa eettistä villiruokaa, sopii yhteen 
suomenpystykorvan kanssa. Pystykorvalla 
metsästäminen kun mahdollistaa eettisen ja 
valikoivan metsästyksen. Lisäksi vieraslajien 
minkin ja supikoiran ympärivuotisen 
metsästämisen salliminen on pidentänyt 
suomenpystykorvan metsästyskautta 
ympärivuotiseksi. Rotu sopiikin erinomaisesti 
luonnonsuojelusta ja petopyynnistä 
kiinnostuneille metsästäjille. 


Suomenpystykorva sopii myös erinomaisesti 
etelän metsästäjille, sillä koiraa voidaan 
hyödyntää muun muassa hirvikoirana 
sirpaleisillakin alueilla. Tällä hetkellä 
näyttääkin siltä, että suomenpystykorvista on 
enemmän kysyntää kuin tarjontaa. 


Positiivisen tilanteen uhkana on kuitenkin se, 
että kasvattajat eivät myy pentuja 
kaupunkeihin ja uusille harrastajille. Myös 
kasvattajien ja ydinharrastajien 
kilpailukeskeisyys on uhka rodulle, sillä se 
kaventaa jalostuspohjaa entisestään. 
Susikannan kasvu taas vähentää koiralla 
metsästämistä ylipäätään muutamaan harvaa 
rotua lukuun ottamatta. 

Suomenpystykorvalla riittää luonnetta ja sitkeyttä 
pienpetopyyntiin. Kuva: Kaisa Huttunen 


6.5 Suomenpystykorvan visio 


Vuonna 2025 suomenpystykorva tunnetaan 
Suomessa ja maailmalla monipuolisena 
metsästyskoirana, joka soveltuu myös 
kaupunkilaismetsästäjän koiraksi. Koe- ja 
näyttelytoiminta kiinnostaa myös muussa kuin 
kilpailumielessä, koska jäsenistö ymmärtää 
niiden palvelevan jalostustoimintaa. 


Rotu on terve, sen jalostuspohja on laaja, koska 
kasvatustoiminnasta ovat innostuneet myös 
uudet harrastajat. Pystykorvan omistajat 
kokevat Suomen Pystykorvajärjestön tarjoavan 
heille monipuolisia palveluita ja siksi valtaosa 
heistä kuuluu järjestöön. 


Miten tämä tavoite sitten saavutetaan? Rodun 
markkinoinnissa korostetaan nykyistä 
enemmän rodun monikäyttöisyyttä ja sitä, että 
rotu sopii myös kaupunkilaismetsästäjille. 
Jatkossa hyväksytään myös se, että joku ottaa 
koiran esimerkiksi ”pelkästään” 
pienpetometsästykseen”. 


Kasvattajia kannustetaan myymään koiria 
uusille harrastajille ja myös perheille, jotka 
eivät vielä metsästä, mutta ovat kiinnostuneita 
metsästyksestä. Usein voi käydä niin, että 
koiran myötä kiinnostutaan harrastuksesta. 


REKISTERÖINTIEN PUTOAMINEN 


+ Vahvuudet + 


- Heikkoudet - 


Monipuolinen metsästyskoira, vahva 
metsästysvietti 

Sopivan kokoinen, helppohoitoinen 
Helposti koulutettava 
Keskimääräisesti terve rotu 


Vähän kasvattajia 

Myytit: ”räksyttäjä”, ”maaseudun koira”, ”pelkkä 
lintukoira” 

Pieni pentuekoko 


Kapea geenipohja 


Perhekoira Kapea jalostuspohja 
Koetoiminta ei kiinnosta 
+ Mahdollisuudet + - Uhkat - 


Koko perheen monipuolinen metsästys- ja 
harrastuskoira 

Mahdollistaa eettisen ja valikoivan 
metsästyksen 

Erinomainen pienpetokoira, mahdollistaa 
ympärivuotisen metsästyksen koiran kanssa 
Voidaan käyttää hirvikoirana sirpaleisillakin 
alueilla 

Pitkä metsästyskausi 

Tällä hetkellä enemmän kysyntää kuin 
tarjontaa 

Soveltuu hyvin myös kaupunkeihin. 


Kasvattajien asenteet: ei myydä taajamiin, ei 
uusille harrastajille 

Kokeiden muuttuminen kilpailuksi, ei jalostuksen 
tueksi 

Kansalliskoiraa myydään halvemmalla kuin 
monia muita metsästyskoiria, mikä ei innosta 
kasvattamiseen 

Jalostuksessa käytetään vain kilpailuissa 
menestyneitä koiria 

Susikannan nousu vähentää koiralla 
metsästämistä 


Suomenpystykorvan SWOT 


Suomenpystykorva on monipuolinen metsästyskoira ja perheenjäsen. Kuva: Kaisa Huttunen 

7 —WKÄYTTÖ- JA 
METSÄSTYSOMINAISUUDET 


Suomenpystykorvan esi-isiä on käytetty satoja 
vuosia kaiken riistan metsästyksessä. 
Ruutiaseiden yleistyessä 1800-luvun lopulla, 
lisääntyi lintua puuhun haukkuvan koiran 
käyttö, entisen tärkeän metsäkanalintujen 
ansapyynnin rinnalle. Jo ennen ruutiaseita 
jousilla metsästettiin haukkuvilla lintukoirilla, 
sen aikaisen erittäin tärkeän turkisriistan 
oravan pyynnin lisäksi. Oravan pyynnillä oli 
merkitystä tulon tuojana syrjäseuduilla vielä 
ainakin 1950-1960-luvuilla. Ennen ei ollut 
varaa pitää useita koiria, joten useimmissa 
torpissa koiria käytettiin monipuolisesti riistan 
saamiseksi myyntiin ja ruokapöytään. 


Suomenpystykorva on säilynyt erinomaisena 
riistavietiltään, eikä rodussa tavata yleisesti 
metsästykseen kelvottomia yksilöitä, 
yksittäisiä poikkeuksia lukuun ottamatta. 
Linnunhaukkuominaisuudet ovat erinomaisella 
tasolla tänäkin päivänä, vaikka olosuhteet 
vaihtelevat eri puolilla maatamme. 
Metsästysmatkailu rodun parissa onkin 
merkittävää idän, pohjoisen ja Ruotsin 
lintusaloille syksyisin. 


Pohjoisessa suomenpystykorva on yleisimmin 
lintukoira, etelässä ja idässä yleinen myös 
turkisriistan ja hirven pyynnissä. Se on innokas 
myös vesilinnun pyyntiin ja houkuttelee 
haukullaan vesilinnut metsästäjän luo. 
Suomenpystykorva on linnunhaukkukokeiden 
tilastojen perusteella johtava lintua puuhun 
haukkuva rotu. 


Rankka talvinen näädänhiihto pystykorvan 
kanssa on säilyttänyt ja jopa lisännyt 
suosiotaan. Haitalliseksi vieraslajiksi lisätty 
supikoiran- ja minkin poistometsästys on 
runsasta ja innokasta hyödyllistä 
riistanhoitotyötä suomenpystykorvien avulla. 


Hirvenhaukkukoekäynnit nousivat 
ilahduttavasti pitkästä aikaa. Muutamia karhun 
haukkuja kerrotaan olevan vuosittain, viime 

vuosina yksittäisiä kaatojakin. Jotkut ovat 
käyttäneet suomenpystykorvaa jopa hylkeen 
pyynnissä, jolloin koira ilmaisee ja houkuttelee 
haukullaan saaliin metsästäjän luo. 


Ihmiset muuttavat taajamiin, ja haluavat 
harrastaa monipuolisesti koiriensa kanssa, ja 
lopun aikaa koirat ovat perheenjäseniä. 
Monikäyttöinen koko perheen metsästyskoira 
on tämän päivän tärkein jalostustavoite. 
Varmahermoinen, luonteeltaan tasainen koira 
on nykyään suomenpystykorvan tulevaisuuden 
tae. 


Rodussa löytyy ainoana maailmassa linnun- ja 
hirvenhaukun käyttövalion arvoja saman 
koiran saavuttamana. Arttu SF09699H/74, 
Pete SF38241/91, Raita-ahon Osku 
FIN20908/98, Lexan Nikke FIN15196/072, ja 
Grezzion Saku FIN51370/06. 


N A 

Ronjan ensimmäinen näätä. Kuva: Lasse Forsön 


7.1 — Käyttöominaisuuksien säilyttäminen 


Suomenpystykorvan rodunomaisten 
käyttöominaisuuksien kehittymistä seurataan 
käyttökokeiden avulla linnunhaukkukokeissa 
(LINT), sekä hirvenhaukkukokeissa (HIRV). 


KÄYTTÖ- JA METSÄSTYSOMINAISUUDET 


LINT- ja HIRV-kokeisiin koira saa osallistua 9 
kuukauden iästä alkaen. Kaudesta 2018-19 
alkaen LINT-kokeissa koirat kilpailevat 
yhdessä luokassa (LINT). Kokeisiin 
osallistumista on pyritty helpottamaan myös 
koko koekauden kestävällä kokeella, jossa 
koemaasto ja palkintotuomari, sekä koepäivä 
ovat koiranomistajan valittavissa. Koira saa 
osallistua kokeisiin ilman näyttelypalkintoa, 
ellei tietyn kilpailun sääntö sitä erikseen vaadi. 


LINT-kokeessa koira voi haukkua kaksi (2) 
LINT1 koetulosta koko koekauden kestävässä 
kokeessa. Tai vanhan säännön aikana 
haukutusta koko kauden kokeesta yhden 
AVO1-tuloksen ja yhden LINT1-tuloksen. 
Tämän jälkeen koira voi osallistua vain ns. 
kalenteripäivän kokeisiin, joissa maastot ja 
palkintotuomarit arvotaan osallistujien kesken. 


HIRV-koe on yksiluokkainen. Koira saa 
osallistua HIRV-kokeisiin ilman 
näyttelypalkintoa, ellei tietyn kilpailun sääntö 
sitä erikseen vaadi. HIRV-kokeessa koira voi 
haukkua kaksi (2) HIRV1 koetulosta koko 
koekauden kestävässä kokeessa, jossa 
koemaasto, ryhmä- ja palkintotuomari, sekä 
koepäivä ovat koiranomistajan valittavissa. 
Tämän jälkeen koira voi osallistua vain ns. 
kalenteripäivän kokeisiin, joissa koemaasto, 
ryhmä- ja palkintotuomari arvotaan 
osallistujien kesken. 


Suomenpystykorvien vuosittainen LINT- 
kokeiden käyntimäärä on laskenut keskimäärin 
1500:sta noin hieman yli tuhanteen 
koesuoritukseen (seuranta-ajan keskiarvo), 
vaikka luvuissa on ollut lintutilanteesta 
johtuneita nousuja ja laskuja. HIRV-kokeiden 
käyntimäärät nousivat pitkästä aikaa 
(seuranta-ajan keskiarvon) yläpuolelle, 39 
tuloksella. 


Pentuja on myytävä myös uusille 
tuntemattomille harrastajille. Oikein tuettuina 
ja innostettuina heistä saadaan uusia aktiivisia 
tulevaisuuden tekijöitä. 

Riistatuulen Para hallitsee sorsastuksen. 
Kuva: Petri Siironen 


Kasvattajien, eli pentujen myyjien on oltava 
paljon nykyistä kiinnostuneempia kasvattiensa 
kuulumisista, ja autettava heitä eteenpäin niin 
koiran koulutuksessa, kuin näyttelyihin ja 
kokeisiin lähtemisessä. Valtakunnallinen 
harrastajien avuksi rakennettu 
tukihenkilöverkosto auttaa uusia ja muitakin 
harrastajia pennuttamisessa, mutta myös 
kokeisiin ja näyttelyihin lähtemisessä. 
Tukihenkilöt ja kasvattajat voivat etsiä uusille 
harrastajille tuomareita kokeisiin pääsemistä 
varten. 


Paikalliskerhojen tulisi entistä enemmän 
panostaa uusien harrastajien mukaan 
saamiseen, toki jo mukana olevia harrastajia 
unohtamatta. Uusille harrastajille tulisi 
järjestää kokoontumisia ja ensikertalaisten 
linnun- ja hirvenhaukkukokeita, joiden kynnys 
tehdään matalaksi järjestämällä tuomarit ja 
opastamalla alkuun. 


Linnun- ja hirvenhaukkukokeet ovat yhä 
tärkein keino säilyttää mahdollisimman 
eriperimäinen koirien jalostuspohja. 
Koetoiminnan tärkein arvo on tuoda esiin 
uusia koiria jalostusta varten, maakuntia 
yhdistävää kilpailullisuutta unohtamatta. 
Linnun- ja hirvenhaukkukoetoiminnasta on 
purettava esteitä ja byrokratiaa. 


KÄYTTÖ- JA METSÄSTYSOMINAISUUDET 


Sosiaalinen media osoittaa, että on erittäin 
paljon aktiivitoiminnalta piilossa olevia 
suomenpystykorvaharrastajia. Heidänkin 
koiransa olisi tärkeää saada mukaan 
järjestäytyneeseen toimintaan ja jatkamaan 
mahdollisia hyviä ominaisuuksiaan. 
Jälkeläisseurantaa tulee kehittää siten, että 
erilaisilla koirilla voidaan paikata toisen 
puutteita, ja parantaa rodun 
käyttöominaisuuksia. 


Pidentyvät linnustusajat ovat valtava 
mahdollisuus säilyttää lintua haukkuvien 
rotujen suosio. Koska suurin osa 
suomenpystykorvista on metsästyskäytössä, 
paremmat harrastusmahdollisuudet lisäävät 
koiran ottamisen ja pitämisen mielenkiintoa. 


Koska kyseessä on kansalliskoiramme, tulisi 
sillä voida metsästää luonnonsuojelualueilla ja 
aina pitkä kausi ilman pelkoa metsästysaikojen 
lyhennyksistä. Metsähallituksen (2017) 
saalistilastojen mukaan koirilta ammutaan 
pääosin nuoria lintuja, joilla on luontaisesti 


suuri kuolleisuus ensimmäisenä elinvuotenaan. 


Pystykorvalla metsästys on valikoivaa 
kiireetöntä metsästystä. Ennen saaliin 
ampumista on hyvin aikaa tutkia haukussa 
olevaa lintua ja vaikka jättää se ampumatta, jos 
kyseessä on esimerkiksi lisääntymiselle 
arvokas emolintu tai vanha kukko. 


Metsäalueet pirstoutuvat, tiestö ja asutus 
laajenevat. Tarvitaan myös pienemmille 
alueille sopivia hirven metsästyskoiria. Vaikka 
suomenpystykorvissa esiintyy myös 
varsinaisten hirvikoirien tyylisiä sitkeitä 
työskentelijöitä, tarvetta ja kysyntää on myös 
yhteistyökykyisille koirille, jotka kääntyvät 
pois liian kauas pakenevien hirvien perästä. On 
tärkeää, että suomenpystykorva säilyy 
tällaisena vaihtoehtona hirvenmetsästäjille, 
koirana, jolla on luontainen halu pitää yhteyttä 
omistajaansa ja kyky etsiä hänet työskentelyn 
päätteeksi. Hirvenhaukun mestaruuskilpailu 
Hirviherra on tärkeä tämän työn vaalimisessa. 

Knihtin Tiilu ja hyvin tehty työ. Kuva: Matti Mäkelä 


Paikallistasolla on pyrittävä siihen, että hyvin 
hirvelle toimivat koirat saataisiin 
haukkukokeisiin. Näin niitä voitaisiin 
hyödyntää mahdollisimman laajan, 
heterogeenisen koirakannan säilyttämiseksi. 
Siitä on etua niin hirvenmetsästäjille kuin koko 
rodullekin. 


Suomenpystykorvan maine monen riistan 
koirana on vielä osittain tuntematon. Jotta 
saataisiin rodun monipuolisuus kunnolla esiin, 
on suunniteltava monen riistan haukkutesti. 
Siihen sisältyisivät metsäkanalintu, hirvi, 
pienpeto, vesilinnut ja karhu. Koe käsittäisi 10 
minuuttia metsäkanalintu-, vesilintu- tai 
pienpetohaukkua omatoimisesta löydöstä, 
hirvihaukkua 60 minuuttia ja seisontahaukkua 
karhulle sen verran, että saalis olisi saatu 
ammuttua. Jos koira haukkuu neljän tunnin 
aikana kolmea riistalajia hyväksytysti, se saa 
kiitettävän arvosanan. Kahdesta riistalajista 
saa hyvän. Neljästä tai useammasta annetaan 
arvosanaksi ”täydellinen monen riistan 
metsästyskoira”. 


KÄYTTÖ- JA METSÄSTYSOMINAISUUDET 


7.2  Metsästyskoetoiminta 


Haukku-ottelua on järjestetty vuodesta 1950. 
Se on suomenpystykorvien vuoden tärkein 
tapahtuma, Kennelliiton valtakunnallinen SM- 
kilpailu. Kaksipäiväisen kilpailun aikana 
ratkaistaan kansallisrotumme parhaimmiston 
kesken SM-titteli linnunhaukussa. Siihen 
osallistuu yhteensä 13 koiraa, joista 12 on 
saavuttanut osallistumisoikeuden neljän eri 
lohkon karsintojen kautta. Näiden lisäksi 
kisassa on mukana edellisen vuoden mestari. 


Metsopoika-kilpailu perustettiin 
varhaiskypsien linnunhaukkujien esille 
saamiseksi. Metsopoika järjestetään vuosittain 
joulukuussa yksipäiväisenä. Ensimmäinen 
Metsopoika-ottelu suomenpystykorville 
pidettiin Alahärmässä 16.12.1995. Nykyisen 


Vanha metso lankesi Soidinsalon Hopun haukkuun. Kuva: Pekka Salomäki 

säännön mukaan koira ei saa olla kolme vuotta 
täyttänyt kilpailupäivänä. 


Maaottelu käydään vuosittain Suomen, Ruotsin 
ja Norjan kesken. Siinä kilpaillaan yhteispistein 
maaotteluvoitosta sekä koirakohtaisesta 
Pohjoismaiden mestaruudesta. 


Kaudeksi 2016-17 valmisteltiin pienpetotesti, 
jotta saataisiin esiin riistanhoitoa harrastavien 
metsästäjien toimivat koirat. Pienpedolle 
toimivien pentujen kysyntä kasvoi. Sosiaalisen 
median perusteella suomenpystykorvia 
käytetään yhä laajasti turkisriistan pyynnissä. 
Nämä koirat haluttiin saada esille. 2016-17 
hyväksyttyjä suorituksia oli 11 kappaletta, 
2017-18 niin ikään 11 kappaletta, 2018-19 jo 
21 kappaletta ja 2019-20 13.1. mennessä 7 
kappaletta. 


KÄYTTÖ- JA METSÄSTYSOMINAISUUDET 


Koekäynnit yhteensä 2010-2020 LINT & HIRV 


2010 2011 2012 2013 2014 2015 2016 2017 2018 2019 2020 
LINT 1461 1409 1333 1403 1381 1259 1172 1106 1089 1043 1016 
kaikki 
LINT 957 882 824 0906 889 752 740 697 736 660 666 
yksilö 
HIRV 48 40 38 30 33 31 36 23 39 31 44 
kaikki 
HIRV 34 27 24 19 20 27 25 17 30 24 33 
yksilö 

LINT-koekäynnit 2010-2020 
1500 - — LINT kaikki — LINT yksilö 

